text:
Felagið fyri Lesi- og Skriviveik varð stovnað á fundi í MBF-húsinum á heysti 2001. Tey sum tóku stig til felagið vóru foreldur, einamest mammur, sum áttu børn, ið høvdu trupulleikar av at lesa og skriva. Hesi foreldur høvdu tá í longri tíð, hvør í sínum lagi, roynt at hjálpt børnum sínum.
Hesar dýrtkeyptu royndir høvdu lært tey almikið og hevði eisini við tíðini ført nøkur av hesum foreldrum saman. Tankin, at lata onnur fáa gleði av teirra royndum, búnaðist so líðandi og gjørdi, at felagið var stovnað.
Um okkum
Felagið fyri Lesi- og Skriviveik varð stovnað á fundi í MBF-húsinum á heysti 2001. Tey sum tóku stig til felagið vóru foreldur, einamest mammur, sum áttu børn, ið høvdu trupulleikar av at lesa og skriva. Hesi foreldur høvdu tá í longri tíð, hvør í sínum lagi, roynt at hjálpt børnum sínum.


c: text/html

text:
- Tíðindi, mentan og ítróttur
Landsstýriskvinna tekur borgarstjóra upp á orðið
Sirið Stenberg, landsstýriskvinna, tekur Anniku Olsen, borgarstjóra, upp á orðið, tá hon sigur, at kommunan fer at útvega kommunulæknum í Havn betri høli.
Søkt er eftir trimum kommunulæknum til Havnina. Umsóknarfreistin er til fríggjadagin, 1.desember.
Og so sigur Sirið Stenberg, at í 2018 verður økið eftir ætlan aftur raðfest, tá ein kommunulækni afturat fer at verða settur í starv í Tórshavn.
Hetta starvið verður lýst leyst, so skjótt sum kommunan hevur útvegað hóskandi høli til nýggja læknan.
Sirið Stenberg og Annika Olsen hava havt fund um kommunulæknaviðurskiftini í høvðusstaðnum.
Ov nógv at gera
Tað er striltið at fáa kommunulæknar í Havn, tí hvør teirra hevur ov nógv fólk at røkja.
Harafturat eru læknar ikki nøgdir við viðtaluhølini, sum kommunan bjóðar teimum.
Men hetta verður fingið í lag, lovar borgarstjórin.
225 fólk í Havn hava ongan kommunulækna.
Heilsutrygd arbeiðir við at loysa hetta.
Í teimum viðtalum, har sum eingin kommunulækni er í føstum starvi, verða avloysarar fingnir.
Sí eisini

robotstxt: allowed

filter: keep


text:
30. mai 2013 tók stýrið fyri Føroyska Bíbliufelagið eitt týðandi stig: At gerast sjálvstøðugt bíbliufelag við altjóða rætti og skyldum.
Henda dag varð umsókn send Sameindu Bíbliufeløgum, (United Bible Societies - UBS), við áheitan at gerast sjálvstøðugur limur. Síðan tá hevur gott og áhugavert samskifti verið okkara millum, sigur Bergur D. Joensen, formaður í Føroyska Bíbliufelagnum.
Á árliga limafundinum í Christianskirkjuni í Klaksvík 12. apríl 2016 varð kunngjørt, at Føroyska Bíbliufelagið er vorðið góðkent sum sjálvstøðugur limur í Sameindu Bíbliufeløgum saman við 118 øðrum londum. Sagt verður, at Føroyar er minsta limalandið í UBS-felagsskapinum.
Skrivlig váttan um hetta kom við telduposti týsmorgunin 12. apríl, tá ið Pastor Dr. Rudi Zimmer, formaður í altjóða ráðnum, sendi Føroyska Bíbliufelagnum formelt bræv, har hann kundi staðfesta føroyskan limaskap í UBS.
Í mai í ár skipar UBS fyri stórum heimsfundi fyri limalondunum. Fundurin verður í Philadelfia í USA. Ætlanin er, at tvey umboð fyri Føroyska Bíbliufelagið verða við á fundinum, ið er 6. hvørt ár. Skift verður millum limalondini.
Í heyst verður Føroyska Bíbliufelagið á fyrsta sinnið vertur fyri fundi í Føroyum fyri norðurlendsku bíbliufeløgini.
Leinkja til Bíbliufeløg kring heimin. Trýst her.
Brot úr "Dagur og vika" 14.04.2016.


text:
Orð: Alexandur Kristiansen
Lag: Knút Olsen
1. Sólin skínur á bláan skógv
og skyggir í brúnum tara,
har marflugur renna av handahógv
í ringrás um hvørja aðra.
Skrubban fram eftir botni fer
og blæsur til ymsar síður.
Ein njarðarvøttur í skølingum er,
meðan hann vattleysur skríður.
2. Ein jomfrú situr so ummarreyð
og flættar sær einar flættur,
tá knappliga sjónotan fer í sjey
og hvørvur í allar ættir.
Og ternumurtar og kombikk smá
smúgva sær inn millum taran,
har krabbin situr við gággu á
og heldur, at eingin sær hann.
3. Har svimur nógv og har skríður mangt
bæði av einum og øðrum –
sumt verður etið, og sumt er svant,
tað doyr so í øllum førum.
Sólin skínur á hvítan sand
og skyggir í brúnum tara,
sum aldurnar skola upp á land,
áðrenn tær útaftur fara.


text:
Mentan
Lat okkum ikki vera seinasti skansin, har ósaklig uppsøgn er loyvd
15. Mai 2018
Stuðulslýsing frá Starvsmannafelagnum:
les meir
Responsible Tourism ráðstevna, 24.-25. mai 2018
15. Mai 2018
Verkætlanin Green Growth Dialogue stendur aftur í ár fyri eini ráðstevnu, hesa ferð við heitinum Responsible Tourism. Ráðstevnan verður hósdagin 24. og fríggjadagin 25. mai í Sjóvinnuhúsinum, Tórshavn.
les meir
Tá fake gerst fakta
15. Mai 2018
Gjørdist ikki sørt bilsin, tá ið eg las eina yvirlýsing/staðfesting, sum løgtingslimurin, vinnunevnd-arlimurin, framsøgumaðurin í fiskivinnumálum hjá Tjóveldi, fyrrverandi skrivari í Fiskimanna-felagnum og fyrrverandi tíðindarmaðurin Ingolf Sólheim Olsen legði á sín vanga á facebókini stutt eftir, at Kristina Samuelsen hevði lagt sína frágreiðing fram 26.04.2018.
les meir
Mamman misti barnið
14. Mai 2018
Perlur: Blóðroyndin reinsaði, men barnið misti hon. Oyggjatíðindi 5. juli 2006.
les meir
Arbeiðarasáttmálarnir longdir í eina viku
14. Mai 2018
Semingsmaðurin hevur útsett ein møguligan arbeiðssteðg
les meir
Ungdómur og royking
14. Mai 2018
Annað brotið í røðini For hundin, eri eg bundin? er við Hera Joensen. Tær komandi fýra vikurnar verða filmsklipp við kendum persónum, har hesir eru við til at varpa ljós á bundinskap.
les meir
Føðingardagshald á Vaglinum
13. Mai 2018
Frælsisfagnaður í sambandi við, at staturin Ísrael verður 70 ár.
les meir
Verkstova um H2020 umsókn
13. Mai 2018
Granskingarráðið skipar, saman við Melanie Büscher frá Brain2Business, fyri verkstovu um umsóknina til Horizon2020.
les meir


text:
Kringvarpið hevur gjørt eina temasíðu, sum burturav er um kommunvalið í 2016. Hyggið eftir síðuni og rullið niður eftir henni at vita, um nakað tilfar er eldri enn tað kommunval, sum er nú.
Uppgávur:
1 Hví ger Kringvarp Føroya eina temasíðu um kommunuval?
2 Kringvarp Føroya er ein almenn tænasta, sum Mentamálaráðið varar av. Tí gera partarnir eina avtalu, sum rópast public service. Tak støðu til, hvønn týdning hesin sáttmáli hevur fyri programmvirksemið í Kringvarpinum, tá kommunuval er.
3 Hvat gera aðrir miðlar, tá kommunval er? Hvussu síggja vit í øðrum miðlum enn Kringvarpinum, at ávísr tekstir eru innsent tilfar frá valevnum, sum stilla upp til Kommunuvalið og vilja verða vald?
4 Er munur á, um goldið er fyri ein innsendan tekst frá einum politikara, ella um tað ikki er goldið fyri sama tekst? Grundgev og finn dømi.
5 Ber til at gjalda nógvar pengar og sleppa á forsíðuna í bløðunum, í tíðindini í Útvarpinum og í Dag og Viku í Sjónvarpinum?
6 Fara vit út á gøturnar, so síggja vit nógvar stórar lýsingar av einstøkum valevnum, sum stilla upp. Hava øll valevni ráð at gera so stórar lýsingar bara av sær sjálvum?
7 At stilla upp til kommuval merkir at valevnini skulu samstarva til frama fyri borgararnar í kommununi. Takið støðu til eitt hugsað uppskot, har kravt varð, at bara flokkar og listar, og ikki einstaklingar, kunnu síggjast á eini valplakat.


text:
Framsýning av handarbeiðið, mótashow, café á Húsarhaldsskúla Føroya í dag!!! Opið frá kl. 16, mótashow kl. 17...
Skeiðið á Húsarhaldsskúla Føroya er við at verða liðugt og í tí sambandi skipa næmingarnir á skúlanum fyri stórari framsýning av tí handaliga arbeiðinum, sum teir hava gjørt.
Á framsýningini verður høvi hjá teimum vitjandi at fara á cafe, fáa okkurt leskiligt undir góman afturvið einum góðum kaffimunni.
Eisini er opið hús har kanska serliga komandi næmingar og foreldur teirra, kunnu fáa meira at vita um skúlan.
Framsýningin er opin týsdagin 13.02 frá kl. 16:00 – 21:00.
Mótashow er kl. 17:00 – 18:30 og 20:00.
Øll eru hjartaliga vælkomin


text:
Hagstovan: Fólkatalið var 50.778 tann 1. apríl. Tað vaks við 789 fólkum ella 1,6% í 12-mánaðar skeiðinum 1. apríl 2017 – 1. apríl 2018. Tað kemur av einum burðaravlopi á 213 og nettotilflyting á 576. Samanborið við undanfarna 12-mánaðarskeiðið er burðaravlopið minkað við 85, men tað er meir enn uppvigað av, at nettotilflytingin er vaksin við 144.
Síðsta ársfjórðingin hevur verið serliga stór tilflyting av mannfólki. Samanborið við fyrsta ársfjórðing í fjør vaks nettotilflytingin av mannfólki úr 69 upp í 176, meðan nettotilflytingin av konufólki bert vaks við einum, úr 63 í 64.
Landafrøðiliga var fólkavøkstur í øllum sýslum uttan Sandoyar. Størsti vøksturin lutfalsliga var í Eysturoyar sýslu við 2,3%, har av serliga í Sjóvar kommunu við 56 fólkum ella 5,7%.
Veksur skjótast í Eysturoy – minkar í Sandoy
Fólkatalið vaks í øllum høvuðsøkjum uttan í Sandoy. Lutfalsliga er nógv størsti vøksturin í Eysturoy, og hóast fólkatalið er næstan tað dupulta í Tórshavnarøkinum, so er vøksturin í tali næstan líka stórur í Eysturoy sum í Tórshavnarøkinum.
Næst eftir Eysturoyar sýslu við 2,3% er størsti lutfalsliga vøksturin í Streymoyarøkinum uttan fyri Tórshavnarøkið við 1,8%. Síðan kemur Norðoya sýsla við 1,7%, og Vága sýsla og Tórshavnarøkið við 1,5% hvør – eitt vet undir landsmiðal á 1,6%. So er eitt lop niður til Suðuroy við 0,5%, tað eru 22 fólk, og beinleiðis minking er í Sandoyar sýslu við 1,1%, tað eru 14 fólk.
Um tú veitst okkurt, sum VP ikki veit - skriva so til vp@vp.fo


text:
Útgivið tann: 25.10.2013
Gita (Jógvan í Lon Jacobsen)
Skrivað hevur: Jógvan Andersen
Sjónvarpið hevur havt eina danska sending á skránni nú í seinastuni við heitinum gita og vinn. Gita og vinn eru boðshættir í eintali. Men gita er ikki rættur boðsháttur, tað eigur at vera git og vinn. Sagnorðið gita, eitur í tátíðgitti, og tá ið tátíðin endar við -ti, hevur boðshátturin einki –a í eintali. Tað eru bert sagnorð av slagnum kalla – kallaði, sum fáa –a í boðshátti eintali. Og tí er formurin gita er ikki rættur. Summi eru tó farin at siga gitaði í tátíð, men mælt verður frá teirri bendingini. Men nakað annað er so, at sjónvarpið átti at hugsað um at givið slíkum sendingum fleirtalssnið og kallað sendingina gitið og vinnið, t.e. at nýta boðshátt í fleirtali.


text:
Minningarorð - Símun Abrahamsen
mán. 14. mai. - mán. 21. mai.
Seinasta hósdag fingu vit boðini um, at Símun Abrahamsen úr Fuglafirði var farin 78 ára gamal. Nú hansara fjørður var rógvin, drýpa eisini vit í Javnaðarflokkinum høvur, nú hesin trúgvi partamaður okkara hevur lagt árarnar inn.
Símun var føddur í Fuglafirði í 1939 sonur Alexandur og Thurid Abrahamsen. Hann var triðelstur av fimtan systkjum. Pápin Alexandur var ættaður úr Oyndarfirði, men vaks upp á Trøðni í Fuglafirði, og mamman Thurid var dóttir Óla á Bakkanum úr Fuglafirði. Alexandur var kavari ella dúkkari, sum tað eisini nevndist, og varð ikki vanliga nevndur annað enn Dúkkarin.
Tá Símun var komin til mans, fór hann eisini at arbeiða sum kavari eins og pápin. Hetta starvið hevði hann í mong ár, har hann var við í mongum havnabyggingum kring landið. Seinni var hann sum arbeiðsmaður við í fleiri øðrum byggiarbeiðum og arbeiddi eisini innan smiðjufakið.
Símun giftist við Fríðhild Djurhuus sunnan úr Hvalba, og saman fingu tey fimm børn.
Í tí heimliga umhvørvinum var Símun ein sera virkin maður. Eldhugaður sum hann altíð var, so var hann við til at seta á stovn Fuglafjarðar Sløkkilið og var virkin har í meira enn 40 ár. Men hann var eisini ein eldsál innan Eysturoyar Eystara Bjargingarfelag og innan Landsfelagið fyri Bjargingarfeløg. Alt hetta arbeiði vísir ein mann við stórum vilja til at koma fólki til hjálpar, tá okkurt var áfatt, og samsvarar hetta eisini sera væl við grundleggjandi hugburðin hjá Símuni.
Uppvaksin í stórum barnaflokki og við áhuga fyri sínum medmenniskjum, so var Símun skjótt eisini eldhugaður í, hvussu samfelagið annars mentist. Tí var tað eisini skjótt, at hann gjørdist sera virkin bæði innan fakfelagsrørsluna og politiskt. Símun var, eins og pápin hevði verið, formaður í Fuglafjarðar Arbeiðsmannafelag.
Ikki óvæntað lá javnaðarhugsjónin ikki Símuni fjart. Hann gjørdist ein av floksins sera trúgvu stuðlum øll árini. Hann sat sum formaður og nevndarlimur í Eysturoyar Javnaðarfelag, og varð hann valdur inn í býráðið í Fuglafirði og var eisini valevni til okkurt løgtingsval fyri flokkin.
Flokkurin minnist Símun sum ein sera positivan og vælviljaðan mann. Hann og konan Fríðhild møttu trúgv upp til fundir í flokkinum, og altíð hevði Símun ein framburðsrættaðan og konstruktivan boðskap. Nú hann er farin, so senda vit konuni og børnum og familjuni okkara djúpastu samkenslukvøðu.
Við takksemi lýsa vit frið yvir minnið um trúgva javnaðarmannin Símun Abrahamsen.
Javnaðarflokkurin


text:
Álítismaður fyllir runt - Til lukku við degnum Símun
ítróttur12-01-2018 - 19:35 - Jóanis Albert Nielsen
Fyri okkum ið eru nakað yngri virkar tað sum maðurin altíð hevur verið í umhvørvinum, men hóast hetta tykist hann ungur og er altíð lættur í sinnið.
Maðurin talan er um, er Símun A. Justinussen, havnarmaður, føddur 12 Januar í 1948 og rundar sostatt tey sjeyti árini í dag. Hann er í móðurætt av Askham slagnum og hevur hann eins og nógv av tí slagnum tikist við handverk. Seinasti árini sum húsavørður hjá Tórshavnar Kommunu. Símun er giftur við Irmu, f. Ludvíg og eiga tey tvey børn.
Men aftur til umhvørvið vit kenna hann best frá. Símun er reiðmaður við stóra R og hevur havt við ross at gera frá heilt ungum árum - Sambært hagtølinum hjá Føroya Ríðingarfelag luttók hann fystu ferð í kappríðing á ólavsøku í 1965. Hesturin æt Pegasus og tíðin var 39,7. Kappast var tá á Velbastaðvegnum. Hagtølini vísa eisini at í 1968 vann Símun heystkappríðingina á hestinum Brifort, tíðin var 34,5.
Hetta sigur okkum eisini so nógv, at Símun hevur verið við í stóru broytingartíðini í ríðing, frá tíðini har ross stóðu í lítlum fjósum runt um í havnini. Til stóru nýmótans fjósini, breytir og hallir á økinum í Havnardali.
Rossini eru eisini nógv broytt hesa tíðina, tá vóru mestu rossini norsk ella blandingar av hesum, men nú eru flestu rossini av slagnum Símuni dámar best, íslandsross.
Símun hevur øll árini verið limir í Føroya Ríðingarfelag, men tá nýtt felag var stovnað seinast í 80'inum, sum burturav var fyri tey við íslandsrossum, Føroyskt Íslandsrossfelag, var Símun eisini við har - Hann hevur líka síðani verið millum stóru stuðlanar í báðum feløgunum og hetta man vera eindømið.
Orðatakið sigur at tað ber ikki til at ríða á tveimum rossum samstundis. Men Sìmun hevur øll hesi árini evna at skift millum rossini tá á stóð og hevur hann verið ein sannir fongur fyri bæði feløg.
Hetta eru vit í Føroya Ríðingarfelag sera takksom fyri.
Takk fyri alt Símun A. Justinussen, tú er ein sannir álitismaður
Vegna Føroya Ríðingarfelag
Brandur í Dali


text:
Úrslit: MTB cross country leygardag 1. okt 2011
FM í fjallasúkkling 2011 (Cross Country).
Tórshavnar Súkklu Felag skipaði leygardagin 1 okt fyri FM
kapping í fjallasúkklung. Kappast varð á gøtunum hjá Skógrøkt Landsins,
undir og uppi á Svartafossi. Byrjan og
mál vóru á parkeringsplássinum við Skógrøkt Landsins við Hvítanesvegin.
Kappast bleiv í tveimum bólkum, einum vaksnamanna og
einum unglingabólki. Bara mannfólk høvdu hættað sær til tiltakið, sum var ein
ógvuliga krevjandi fjallasúkkling við nógvum avbjóðingum. Har vóru brattar
mótbrekkur, trappur, kringlutar gøtur og undanbrekkur, har ferðir gjørdist
ørandi. Hetta slagið av kapping er tað ið rópt verður cross country, tí súkklar
verður bæði á vegi og á gøtum.
Allir súkklararnir byrjaðu í senn, men skjótt var, at
Høgni Øster, Andrass Joensen og Gunnar Dahl Olsen løgdu seg í oddin, og restin
kom só sum perlur á snóri.
Á øðrum umgangi legði Gunnar Dahl Olsen seg í oddin, men
í einari undanbrekku bleiv ferðin ov nógv, hann misti tamarhaldið á súkkluni og
datt. Hann meinslaði seg so illa, at hann endaði á Landssjúkrahúsinum til
kanningar. Har var lukkutíð staðfest, at einki var brotið, men nógv skursl. Nú
var tað so Andrass Joensen, ið tók yvir fyrstaplássið, meðan Høgni Øster lá
nummar tvey.
Dysturin um triðjaplássið bleiv nú spennandi. Fýra mans, Matti
Brøndsted, Mikkel Hougaard, Kári Brattaberg og Kári Simonsen súkklaðu leingi í
einum bólki, men so drógu Kárarnir báðir frá og ikki fyrr á síðsta umgangi fall
avgerðin. Tá vann Kári Brattaberg seg nakrar metrar fram um Kára Simonsen, og
kom sostatt triður um málstrikuna.
Hjá unglingunum var tað Mortan Johannesen, ið á spildurnýggjari GIANT fjallasúkklu skaraði
framúr. Hann gjørdi sum Gunnar, legði seg beinanvegin í oddin og helt hann
allan vegin.
Úrslitið var hetta:
Unglingar:
1. Mortan
Johannesen 53m
38s
2. Uni
Vitalis
58m 02s
3. Edmundur
Johansen 1t
01m 31s
4. Bartal D. Gregoriusen DNF
5. Jónas Hoygaard DNF
Menn:
1. Andras
Joensen
1t 29m 27s
2. Høgni Rúnason
Øster 1t
34m 38s
3. Kári Brattaberg
1t 44m 14s
4.
Kári Simonsen
5.
Matti Brønsted
6.
Mikkel Hougaard
7. Eli Christiansen
8. Sigmund Olsson DNF
9. Gunnar Dahl-Olsen DNF
10.
Evald Rasmussen DNF


text:
Margreta og mjólkin
Bókadeild Føroya Lærarafelags
42,00 kr
- Síður: 31
- Útgávuár: 2002
- Upprunamál: føroyskt
- Innbinding: innbundin
- Rithøvundur: Sigga Vang
- Myndir: Bárður Oskarsson
Margreta fer við pápanum á sjúkrahúsið at vitja fastur, ið hevur átt. Margreta undrast á, hví lítla barnið bítur fastur í bróstið. Pápin sigur, at lítlabarnið helst var svangt og fekk sær mjólk. So práta tey um hetta, og tá ið pápin varnast, at Margtera ikki veit, hvaðani mjólkin kemur, fara tey bæði á kanningarferð: Fyrst til ein bónda í Kaldbak og seinni niðan á Mjólkarvirkið Búanðarmanna.


text:
Løgtingslóg og kunngerðir
Løgtingslóg nr. 2 frá 22. januar 2003 um útbúgving av sjúkrarøktarfrøðingum.
Broytingar eftir 1. januar 1999 og kunngerðir í løgtingslóg nr. 2 frá 22.januar 2003.
Løgtingslóg nr. 2 frá 22. januar 2003 um útbúgving av sjúkrarøktarfrøðingum
Kunngerð nr 123 frá 22. desember 2006 um útbúgving av sjúkrarøktarfrøðingum
Kunngerð nr. 62 frá 23. apríl 2003 um próvtøku við útbúgvingina av sjúkrarøktarfrøðingum
Kunngerð nr. 59 frá 13. mai 1997 um próvtalsstiga og aðra døming (próvtalskunngerðin), sum seinast broytt við kunngerð nr. 61 frá 23. apríl 2003.
Kunngerð nr. 90 frá 15. juni 2009 um ískoytisútbúgving fyri sjúkrarøktarfrøðingar,
útbúnir eftir eldri lógum.


text:
Orð: Ókendur
Lag: Meg droymdi, at Dómadagsmorgun
Týtt: Kajfinn Hammer
1. Ein dagin í andanum fara
eg sá tíggju moyggjar avstað,
og lampur eg sá at tær bóru,
hvør ein teirra sang og var glað!
Tær vóru á veg til at hitta
sín Brúðgóm, men, á, hvat eitt vei:
Ei allar í Brúdleypið sluppu!
– Tær óhygnu kendi Hann ei!
Niðurlag: Keyp olju, keyp olju, á, vinir,
og fyll bæði lampu og ker!
Tí vei tí hvørs lampa ei brennur,
hann æviga glataður er!
2. Tær hygnu tær skiltu, at olju
ein hava má lampuni á;
í bøn tær til Kelduna søktu,
sum flýtur Guðs Orðinum frá!
Tær óhygnu lættsintar tonktu:
Vár Brúðgómur náðigur er!
Tað er ei so neyðugt at biða,
– Hann yvir við okkum væl ber!
3. Men Brúðgómurin tók at drála,
so myrk og so long kendist nátt!
Tær orkaðu ikki at vakja,
og tyngd kom á allar so smátt!
Men brádliga hoyrdu tær rópið:
Sí, Brúðgómurin kemur nú!
Tá vaknaðu allar at sanna
hvat bar av tí, tær høvdu trúð!
4. Tær óhygnu stóðu við lampum,
sum útbrendar lýstu ei meir!
Tær komu í oljuneyð allar,
og bóðu tær hygnu um meir!
Tær hygnu tá svaraðu stillan,
– ei hinar tær sláa til tols:
Tit oljuna sjálv mugu keypa,
vit eiga bert til okkum sjálvs!
5. Men meðan tær vóru og keyptu,
sí, Brúðgómurin kom í ský!
Til reiðar tær hygnu tá stóðu
og fóru inn Brúdleypið í.
Tá komu tær óhygnu aftur:
Á, Harri, lat upp Tínar dyr!
Men Harrin ei ein teirra kendi!
– Tær stóðu við Guðs læstu dyr!


text:
Nevndarfundur verður fríggjadagin 22.5.2015 kl. 19.30
Nevndarfundur verður fríggjadagin 22.5.2015
Nevndin í S&K felagnum møtist fríggjadagin til nevndarfund. Nú vit hava gjørt nýggjan lønarsáttmála við FAG, so fara vit at hava kunningarfundir kring Føroyar, har vit fara at kunna okkara limum um tær broytingar ið eru framdar í lønarsáttmálanum.
Vit fara at hava fundir í Klaksvík, Runavík, Vágum, Fuglafirði og í Suðuroy.
Vit fara at senda eitt bræv um nær og hvar hesir fundir verða hildnir, til allar limirnar hjá S&K felagnum. Vit fara eisini at kunngera tað her á heimasíðuni.


text:
Orð: Marius Absalonsen
Lag: Wilhelm Theodor Söderberg
1. Tann Harri Jesus mín hirði er,
mín hirði er,
mín hirði er;
sín seyð hann aftur á herðum ber,
tá burt av haga teir fara.
Og alt, mær tørvar, hann gevur mær,
tær fríðu fløtur og dalar, har
ið keldan rennur, og hann er nær –
og hann skal fullvæl meg varða.
2. Við lívsins vatni hann leskar meg,
hann leskar meg,
hann leskar meg;
hann leiddi meg inn á rættferðveg
og alt mítt besta vil gera.
Eg ræðist ei, um eg fara skal
ígjøgnum deyðans hin dapra dal;
tí hann er við mær, eg veit tað væl,
og troyst hans lyfti mær bera.
3. Og borðreitt hevur hann fyri mær,
ja, fyri mær,
ja, fyri mær;
hvønn fígginda hann til jarðar slær,
hann hevur krýnt meg við náði.
Og steyp mítt ov fult við gleði er,
bert gott og miskunn mær fylgir her;
og ferð mín heim til hans Himmal ber,
og har ein bústað eg fái.


text:
Mikil málageipan er um spísiborđiđ, sum keypt er til Móttřkuhúsiđ hjá Tórshavnar kommunu.
Tađ er týđuligt, at hetta keyp fellir řllum býráđlimum illa, tí millum 300 og 400.000 krónur er ikki prísur, sum dagliga verđur goldin fyri spísiborđ í Fřroyum.
Býráđslimirnir hava allir sagt sína meining alment. Teir meta hetta keyp sum oyđsl viđ skattaborgarans pengum.
Tekniski stjórin hevur eisini sagt sína sřgu. Hann sigur, at avgerđin um keypiđ er tikin á stjórnarfundi í kommununi. Stjórnin í Tórshavnar kommunu er eitt forum, har borgarstjórin og teir fýra stjórarnir hava sćti. Sum býráđslimir skilja ađrar vegir, hevur borđkeypiđ ikki veriđ fyri í stjórnini.
Hvřr eigur so apuna? Tann einasti, sum onga meining hevur um hetta er borgarstjórin, men hann strekti seg í tíđindunum í KVF í gjárkvřldiđ til ein bođskap um, at allir býráđslimir hava vitađ um borđiđ.
Sannlíkt er, at býráđslimir á vitjan í Móttřkuhúsinum eftir innbjóđing borgarstjórans hava fingiđ at vita, at her stendur eitt nýtt borđ. Men ongin býráđslimur hevur havt minsta ánilsi av, at borđiđ kostađi millum 300 og 400.000 krónur. Og tađ er har, hundurin liggur grivin.
Máliđ er ikki viđgjřrt í politiskum nevndum. Og sum tíđindini nú ljóđa av Vaglinum, er tađ heldur ikki viđgjřrt í stjórnini.
Tekniski stjórin átók sćr ikki ábyrgdina fyri keypinum í samrřđu viđ útvarpiđ, men legđi hana á stjórnina, sum onga viđgerđ hevur havt.
Og borgarstjórin roynir nú at skumpa máliđ yvir á býráđslimirnar, sum onga viđgerđ hava havt og tí ikki hava vitađ um okursprísin, iđ kom undan kavi í fjřlmiđlunum í vikuni.
Borgarstjórin hevur evstu umsitingarligu og politisku ábyrgdina á Vaglinum, og tí kann ábyrgdin, sum máliđ stendur, iđ hvussu so er plaserast hjá honum sjálvum. ja, borđiđ fangar.
---


text:
Katy Perry
Katy Perry (fødd 25. oktober 1984 í Santa Barbara, Kalifornia) er ein amerikanskur popp-sangari. Hon varð fødd 25. oktober í 1984 og varð av uppruna nevnd Katheryn Elizabeth Hudson. Katy Perry, sum er vorðin skýrd at vera eitt av stóru sexsymbolunum innan popp, hevur áður hertikið tónleikaheimin og náttklubbarnar við landaplágum sum "I Kissed A Girl" og "Hot N Cold". Hon er nú aftur at finna á ovastu rók á ymsum hittlistum í heimlandinum, USA.
Staklagið "Californina Curls" liggur ovast á amerikanska hittlistanum Hot 100, sum savnar talgildu søluna, og hvussu ofta lagið verður spælt í útvarpinum. Í USA er lagið tikið niður fleiri enn 350.000 ferðir. Perry segði við "California Curls" at sangurin var eitt beinleiðis aftursvar til "Empire State Of Mind" hjá Jay-Z. Hesin sangurin fagnar New York. Lagið hjá Perry fagnar hinvegin Kalifornia, sum er heim hennara.
Sambært Daily Mail sigur Katy Perry soleiðis um sjónbandið:
- "Eg havi gjørt av, at okkum tørvaði at svara aftur. Eg ynski, at fólk skulu fáa hug at keypa sær ferðaseðlar til Kalifornina, fyrstu ferð tey hoyra tað".
Lagið er partur av fløguni "Teenage Dream", sum kom út 23. august 2010. Tað var tó sjónbandið til lagið, sum fekk størsta uppmerksemi, orsakað av meira ella minni nakna kroppinum hjá Kate.


text:
Tjóðardagur Noregs
Tjóðardagur Noregs er 17. mai. Norski tjóðardagurin minnir um ólavsøkuna við nógvum fólki, tjóðarbúnum, skrúðgongum, hornblástri, ballónum og glaðum fólkum. Børnini hava tó ein størri leiklut har enn á ólavsøku.
17. mai 1814 bleiv Noreg leyst frá Danmark og fekk egna grundlóg. Noreg kom tó at hoyra til Svøríki líka til 7. juni 1905. Her eru tveir týdningarmiklir dagar í søgu Noregs, men hjá norðmonnum er eingin ivi um, at 17. mai er tann dagurin, sum hevur størst týdning, tí tá bleiv grundin til sjálvstýri løgd.
Í mun til ólavsøkuna, sum vit bert halda í høvusðstaðnum, verður norski tjóðardagurin hildin kring alt Noreg.
Børn úr øllum barnagørðum og skúlum ganga skrúgongu 17. mai.
Norðmenn eru stoltir av sínum tjóðardegi.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vestmanna-dagar 2015 - brellbitar
16.07.2015
Í døgunum 14. – 19. september verður á triðja sinni skipað fyri Vestmanna-døgum.
Vestmenningar bæði herbúgvandi og útisetar hava tikið væl undir við døgunum undanfarin ár, og vit kunnu tí ásanna, at hetta trivnaðar- og mentanartiltakið í roynd og veru er við til at styrkja um samanhaldið millum vestmenningar í øllum aldri.
Fyrireikingarnar til dagarnar eru komnar væl ávegis. Skráin verður fjølbroytt og hevur nakað at bjóða fólki í øllum aldri.
Í ár verður skipað fyri tveimum framsýningum, sum ikki hava verið á Vestmanna-døgunum áður. Onnur er ein framsýning av listarverkum, sum vestmenningar eiga og vilja vísa okkum øðrum. Hin er ein fotoframsýning við myndum, sum vestmenningar eiga. Ætlanin er, at hendan framsýningin skal vera afturvendandi, og at býlingarnir á skift vísa sínar privatu fotomyndir fram.
Gjøgnum alla vikuna verða Opið hús tiltøk, eins og kaffistova og tónleikacafé eisini vera. Tveir kjakfundir verða á skránni hesaferð, har ið evnini verða fiski- og alivinna, og ferðavinna.
Skúlabørnini saman við foreldrunum fara at verða boðin til eitt spennandi tiltak í Vestmanna Skúla við yvirskriftini “Gott at búgva í Vestmanna”.
Fríggjakvøldið er ætlanin at hava eitt hugnaligt laksakvøld við handilin hjá John. Aftaná spæla Jóan Magnus og Pauli í Vektarbúðini.
Vælumtøkti felags morgunmaturin verður leygarmorgunin og nógv stuttligt og hugnaligt verður á skránni gjøgnum allan dagin, t.d. kappingar av ymiskum slagi, lat-og-fá marknaðurin, Karaoke-kappingar, spælipláss, marknaðardagur og fótbóltskappingar og framsýning av gomlum myndum.
Vestmanna-dagarnar 2015 enda við einum stórum tiltaki leygarkvøldið á vøllinum oman fyri skúlan, har ið tjald verður sett upp. Kvøldið byrjar kl. 19 við grillkvøldi, og Signar í Homrum kemur at spæla og syngja. Frá kl. 23 verður stórur dansur við ongum minni enn Páll Finnur Páll.
Vónandi hava hesir brellbitar vakt tykkara áhuga fyri døgunum. Hava tit okkurt at viðmerkja ella vilja bjóða tykkum til at hjálpa, frætta vit fegin frá tykkum :-)
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
TÍÐINDI
Hvat hendir í Suðuroy, í Føroyum og aðrastaðni
Djóradagur í Hovi 9. mai 14-20
Í ár verður djóradagur í Hovi 9. mai og vit vóna at nógv fólk hevur hug at koma! Sí meira um DD her
2015
Nýggjur formaður í SHF
Aðalfundurin 8.mars var ein søguligur fundur, tí í ár er tað akkurát 10 ár síðani felagið varð stovnað.
Petur Fredrik Holm, sum hevur verið formaður síðani felagið varð stovnað, traðkaði úr nevndini og Marit Holm varð nýggjur nevndarlimur. Trúgvi Gudmundarsson er nýggjur formaður. Sostatt sær nvndin soleiðis út:
Trúgvi Gudmundarsson
Marit Holm
Maria Jensen
Eva Norðberg er tiltakslimur.
Limargjaldið varð ásett til 100 kr. og 50 kr. fyri sambúgvar.
2015
AÐALFUNDUR
Aðalfundur er fyri allar limir. Minst til at betala limagjald! Limagjald er í løtuni 200,- kr og 50,- fyri hvørt fólk aftrat í somu húski, SHF hevur kontu 9870-409.042.0 (Suðuroyar sperikassi).
Fundarskrá sæst í viðtøkunum, sum liggur her á heimasíðuni. Djóradagar eru eisini á skránni, eru onnur evni sum ynskjast tikin upp, sig vinarliga frá til nevndina í góðari tíð.
Fundur 22.februar kl.15.30
FUNDUR
Djóradagar 3. og 4. mai í Hovi
SHF á facebook
Djóradagar 2013
Fundurin 3-5 fluttur!
Limagjald
FUNDUR!
Rossatannlæknin vitjar í apríl
Greiðingurin Champ bjargar fyli
Djóradagar 2012
SHF skipar fyri okkara hugnaliga familjutiltak aftur í ár við mini zoo, ponuríðing, hoppiborgum, og hestavogn. Meira verður at frætta seinni her á síðuni.
MTJ
Heste i udegang om vinteren
Grein frá Himmalaya frá Hest.no
Djóradagar 2011 vóru sera væleydnaðir!
fundur 8.maj
Dato djóradagar flutt!!
Pinkuross
Djóradagar 21. og 22. mai 2011
TRUPULLEIKAR VIÐ TONNUM ELLA RØRSLUM?
Glen og Jórun vóru í Føroyum í pk,,oktobur mánað, og var tað sera stór undirtøka fyri tannrøktini.
Meldi til í góðari tíð, so tey fáa gjørt eina arbeiðsætlan, ið er so effektiv sum møguligt.
Meldast skal til á joso@paradis.dk
Heidi og Jórun
Djóradagar 21. og 22. mai 2011
Fundur í Hovi hjá SHF
TÝGGJ ERU KOMIN
Tannrøkt o.a.
Jórun gevur eisini fegin rossunum akupunktur/kiro, hetta er sera gott fyri ross ið eru stív, hava trupulleikar við at "snubla", ella møguliga hava halta leingi, og man ikki finnur útav hví.
Glen og Jórun vóru í Føroyum í maj mánað, og var tað sera stór undirtøka fyri tannrøktini.
So um tit ynskja at fáa tenninar á rossunum ornaðar av professionellum útlærdum fólki, so er kjansurin her!
Meldi til í góðari tíð, so tey fáa gjørt eina arbeiðsætlan ið er so effektiv sum møguligt ?
Meldast skal til á - joso@paradis.dk
Tit kunnu síggja meira um Glen og hansara arbeiðið og útbúgving á www.hestetandplejer.dk
Vinarliga
Heidi og Jórun
Tvey fyl í Vági
Jumbin hevur koyrt fyri fyrstu ferð
10 hestar í Hovi
SHF í Góðan morgun Føroyar
Hoyr samtalan her
MTJ
Jumbin kemur til Suðuroyar í kvøld
SHF fær hestavogn
Talan er um ein jumba. Vognslagið stavar frá onglandi, har hann er róptur "governess cart" (guvernantuvognur), tí hann er sera stabilur at koyra við og vælegnaður til ein persón at koyra við børnum, tí hann er lokaður við hurð aftanfyri. Hann er upprunaliga gjørdur til smáar hestar og Í DK var hann sera vanligur í 1910-1930 og var ofta nýtt við íslendskan hest. Hann var funnin fram aftur undir krígnum, men hevur ikki sæst nógv síðani.
Hann er sera lættur, kann handfarast av einum persóni, er tryggur at koyra við og er vælegnaður til børn. Hann hevur vanligvís pláss fyri 4 vaksin fólk.
Vit vóna at fáa høpi at vísa jumban hjá okkum fram til djóradagarnar 15.-16. mai.
MTJ
2 fyl væntast í vár hjá Josef í Vági
MTJ
Djóradagar 2010 15-16 mai
Hygg eftir heimasíðuni hjá Hovi her
MTJ


text:
KAPPRÓÐRARØKIÐ
Grein 1:
Økið til kappróðrarbátar at standa á skal ávísast av kappróðrarfelagi, sum stendur fyri stevnu.
Grein 2 :
Dráttur skal vera minst 6 alin og 8 tm breiður (4 metrar),soleiðis at bátarnir kunnu dragast, uttan at vandi skal vera fyri fólki ella bátum.
Grein3:
Stevnudagin hevur felag, sum skipar fyri róðri, skyldu til at syrgja fyri:
a. at ábyrgdarfólk er til staðar til leiðbeining fyri umboðum RSF.
b. at ábyrgdarfólk tekur ímóti og skipar fyri, at allir bátar verða settir á rætt pláss og bólkaðir.
c. at dráttur er í lagi.
d. at hóskandi høli er tøkt á máløkinum til máldómarar, sjónvarpsupptøku, útvarp o.a.
e. at bátar koma avstað rættstundis og í rættari raðfylgju til kappróðurin.
f. at viðurskifti annars, sum ikki beinleiðis hoyra undir RSF, eru í lagi.
Grein 4:
Um felag, ið skipar fyri kappróðri, ikki hevur viðurskiftini, nevnd undir gr. 1-3, í lagi í minsta lagi 4 tímar áðrenn kappróðurin byrjar, kann hetta fáa avleiðingar fyri róðurin, møguliga føra til avlýsing.
Grein 5[1]
Viðvíkjandi uppmáting av kappróðrarøki, skal Matrikkulstovan hava uppmált økið og sett tvey matrikkulmerkir á málinum, 500 m og 1000 m. Somuleiðis skulu tvey matrikkul merkir verða á miðjuni á kappróðrarøkinum, har hetta er landfrøðiliga møguligt.
Grein 6
Kappróðrarøkið skal vera soleiðis, at startlinja og mállinja eru vinkulrættar av róðrarteininum.
Grein 7
Álagt verður stevnufyrireikarunum, at hátalaraanlegg skal verða á máløkinum til áskoðararnar.
[1] Broytt á aðalfundi í 2017: 1500 og 2000 er tikið úr tekstinum.


text:
YrkisnámMeir fæst á vita á heimasíðuni hjá Yrkisdeplinum, http://yrkisdepilin.fo/Default.aspx?ID=13507
1. árið kallast Y1 og Y2. Hvørt skeiðið er upp á 20 vikur, sum svarar til ½ ár.
Aftan á ber til
- at halda fram á Y4, sum er 1 ár ella
- at fara í læru sum elektrikkari, maskinsmiður, timburmaður ella kokkur.
Hevur tú Y1, Y2 og Y4 kanst læra víðari til ymsar tøkniligar útbúgvingar innan el-, maskin- og byggiøkið.
Til maskinmeistara krevst eisni starvsvenjing í ½ ár í góðkendum virki.
Y1 og Y2 svarar til skúlagongdina tær fyrst 40 vikurnar hjá handverkslærlingum. Her er nakað av bókligum lærugreinum, men 2/3 er handalig og ástøðilig yrkislæra.
Í skúlaárinum Y4 eru:
- almennarlærugreinir á C-stigi, føroyskt, enskt, støddfrøði og alisfrøði umframt støk vallærugrein og
- tvørfaklig undirvísing í verkætlanum. Her lærir tú at gera lutir ella partar av lutum og ástøðiliga tøkni, sum hava við lutirnar at gera.


text:
So er árliga skráin hjá Laksa- & sølutorginum her. Nógv spennandi er á skránni bæði til børn og vaksin. Gevi gætur! dysturin millum NSÍ og B68 verður Sunnudagin ístaðin fyri leygardagin 23 juli.
12.07.2016
Skráin fyri Laksa- & sølutorgið leygardagin 23 juli 2016
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst
- Áheitan frá IRF um at øll húsarhald fáa sær ruskstativ


text:
Leys størv
MA í føroyskum er samansett av lestrarevnum og MA-ritgerð.
Lestrarevnini telja 80 ECTS, ritgerðin 40 ECTS.
Lærarar á deildini og gestalærarar bjóða fram lestrarevni, sum studentarnir velja ímillum.
MA í føroyskum máli og bókmentum er útbúgving, sum gevur undirvísingarførleika í føroyskum á miðnámsskúlum og hægri skúlum.
Eisini gevur útbúgvingin góðan førleika at starvast í eitt nú fjølmiðlunum.
MA-nám
MA-nám tekur 2 ár (120 ECTS). Staðið MA-prógv gevur rætt til heitið magister artium, stytt MA. Lokið MA-prógv við góðum úrsliti gevur møguleika fyri at fara undir ph.d.-nám. MA-nám á Føroyamálsdeildini eru tvinnanda: Samansett MA og MA í føroyskum.
Samansett MA
Samansett MA er miðnámslæraraútbúgving, samansett av høvuðsgrein og hjánámi umframt námsfrøði:
Høvuðsgrein
- BA-prógv, 3 ársverk (180 ECTS)
- Høvuðsritgerð, ½ ársverk (30 ECTS)
- Hjánám, 1½ ársverk (90 ECTS) í øðrum faki. (Hjánám í føroyskum = 60 ECTS á BA-støði og 30 ECTS á MA-støði)
- Námsfrøði: Námsfrøðiligt skeið, sum setanarmyndugleikin (Mentamálaráðið ella skúlin, ið starvssetur, skipar fyri)
Í samansettum MA kann føroyskt antin vera høvuðsgrein ella hjánám. Útbúgvingin gevur førleika til at undirvísa í 2 lærugreinum í miðnámsskúlunum.
Tað ber eisini til at taka MA í føroyskum bókmentum og MA í føroyskum máli á Føroyamálsdeildini sum stakgreinalesandi, sí námsskipanina síða 34.. Tá eru serligar upptøkutreytir galdandi, sí námsskipanina síða 36.
Starvsmøguleikar og framhaldsútbúgving
MA í føroyskum máli og bókmentum er útbúgving, sum gevur undirvísingarførleika í føroyskum á miðnámsskúlum og hægri skúlum. Eisini gevur útbúgvingin góðan førleika at starvast í eitt nú fjølmiðlunum, á forløgum, sum týðarar og málsligir ráðgevar.


text:
SÓLPANEL
Sólin hitar vatnið ókeypis
Sólfangaraútbúnaður er so at siga viðlíkahaldsfrítt og framleiðir tær hita allar tímarnar tað er ljós á døgninum. Framleiðslan er meira við sterkum sólstrálum, men eisini við toku framleiða teir hita. Teir munadyggastu sólfangararnir eru vakumrørsólfangarar. Teir eru, sum navnið sigur, bjálvaðir við vakum. Við einum 360 gradir absorberandi lagi ímillum tað uttara og innara glasrørið. Innast inni er eitt koparrør við løgi í umferð, sum flytur hitan til tín tanga.
Í vøruúrvalinum eru eisini meira einfaldar og bíligari loysnir, sum gera mun, tá sólin skínur. Við sólfangarum vinnur tú grøna orku og gert mun til hitan av tínum húsum í 20-30 ár, líkamikið broytandi olju- og elprísum.
Við Flexifuel-skipanini ber eisini til at binda saman fleiri ymiskar orkur, m.a. við hitapumpu ella fjarhita og tá gerst sólfangarútbúnaðurin eitt ískoyti, so tú næstan kann koyra uttan aðra orku teir góðu dagarnar í árinum.
Send teldupost til hiti@hiti.fo ella ring tel. +298 891717 og fá meira at vita um sólorku.
ExoSol OPC 15 (pdf fíla)


text:
Orkestrið Blue Coat Brass Band spælir lívsglaðan og festligan gøtutónleik. Løgini eru ein samanrenning av New Orleans tónum, funk, soul og hip-hop, og so hevur tónleikurin eisini føroyskar rútmur og huglag yvir sær.
Blue Coat Brass Band hevur verið virkið síðani 2014 og hevur umframt mongu framførslurnar eisini givið tónleik út.
Bólkurin hevur havt minniligar framførslur á Summar Festivalinum og hava skapt fantastiskan stemning á festivalinum. Vit eru sera fegin um at bjóða teimum aftur á Summar Festivalin 2018.


text:
Samfelagsmenning í smátjóðum
Samfelagsmenning í smátjóðum hevur síðan føroysk samfelagsgransking byrjaði á Fróðskaparsetri Føroya verið fastur partur av granskingarevnunum innan føroyska samfelagsgransking. Evnið økismenning hevur eisini verið týðandi partur av virkseminum á Granskingardeplinum og er tað framvegis.
Fyri ein stovn sum Granskingardepilin er gransking innan samfelagsmenning í smátjóðum ein natúrligur partur av virkseminum. Føroyska samfelagið hevur nógvar avbjóðingar tá umræður at skapa menning, og við miðvísari gransking innan evnið samfelagsmenning verður skapt eitt sterkari grundarlag, t.v.s. vitan og førleiki, tá slíkir avbjóðingar skulu viðgerast, bæði í landspolitiskum og komunalpolitiskum høpi.
Undirevnir:
Økismenning, vakstraravtalur, útjaðaramenning, kommunalar eindir og menning, smátjóðir og menning


text:
Kvinnur, GU17 og Old Girls, venjingar og leikarafundur
Mikukvøldini 13. og 27. septembur kl. 20:00 verður venjing fyri kvinnum, GU17 og Old Girls í Sørvági. Mikukvøldið 18. oktobur kl. 18:00 verður leikarafundur fyri allar tær, í hava áhuga at spæla komandi ár.
Sum tosað varð um hugnadagin fyri góðari viku síðan, og eins og leikararnir eisini sjálvir ynsktu, verða tvær venjingar fyriskipaðar hendan mánaðan. Tað verða aftur Hegga og Jens Erik, ið koma at standa fyri venjingunum, sum verða mikukvøld kl. 20, 13. og 27. septembur.
Góða viku eftir at kappingarnar hjá kvinnum eru liðnar varð ynski um at hava leikarafund. Tann fundurin verður mikukvøldið 18. oktobur. Ynski er, at allar, ið ætla at spæla við GU17, kvinnum og Old Girls møta til tann fundin.
Vónandi kunnu vit kunngera venjara til tann fundin. Eisini skal støða takast til vetrarvenjing, sum Hegga og Jens Erik bjóða sær at standa fyri.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Nøkur tosa fyri at tosa
Ein maður kom einaferð á eitt møti, har ein gestatalari var ónátúrliga langrøkjutur. Táið áhoyrarin ikki helt tað út longur, reistist hann og smoygdi sær út gjøgnum einar síðudyr. Í gongini møtti hann einum vini, sum spurdi hann: "Var hann longu liðugur?" "Ja", svaraði maðurin, "hann er langt síðani komin ígjøgnum evnið, men hann var ikki varugur við tað! Hann vildi bara ikki gevast!"
Hugtakið at koma til málevnið og siga okkurt, sum er virðismikið, eru góð ráð til okkara, táið vit hvønn dag tosa við onnur. Um vit eru ærlig ímóti okkum sjálvum, mugu vit viðganga, at nógv av okkara práti er lítið meira enn tómt tos. Harrin Jesus ávaraði: "Men eg sigi tykkum, at menniskjuni skulu dómsdagin svara fyri hvørt tómt orð, tey tala" (Matt.12,36).
Steðga á eina løtu og hugsa teg um, hvussu vanligi samrøðuháttur tín er. Hvat er innihaldið í teimum vanligu orðaskiftunum, sum tú tekur lut í. Og tosar tú tá nógv og gevur ikki øðrum høvi til at tosa? Er tala tín gagnlig fyri onnur? Og fram um alt: Dýrdargera orð tíni Gud?
Harrin Jesus kann gera teg føran fyri at nýta orðafellir, sum uppbyggja onnur og ikki bara eru til ífyllu. Ger í dag hesi orð Dávids til bøn tína: "Harri, set vakt fyri munn mín, vak við varradyr mínar!" (Sálmi 141,3).
Umsett úr Our Daily Bread
Mikkjal á Bergi


text:
Fíggjarkreppan merkir úrslitið hjá Eik2/27/2009 Eik Banki hevur týðandi virksemi uttanlands, og neiliga altjóða rákið setur síni spor í ársroknskapin fyri 2008. Úrslitið er eitt hall á 314 mió. kr. Hinvegin eru inntøkurnar í Eik-samtakinum øktar, og grundleggjandi bankaraksturin vísir eitt avlop á 392 mió. kr. Eik-samtakið hevur gott gjaldføri, og solvensurin er 10,6 prosent
2008 var eitt baldrut ár hjá bankum kring knøttin, og hetta merktist eisini hjá Eik Banka, sum hevur týðandi virksemi uttanlands. Fíggjarkreppan setti serliga síni spor í danska virksemið og í virðisjavnan av partabrøvum.
“Aldurnar hava verið høgar har úti, sum Eik Banki roynir seg. Tí merkir bankin altjóða órógv meira enn aðrir peningastovnar í landinum. Hallið í fjør er langt frá nøktandi. Hinvegin er grundleggjandi bankaraksturin í framgongd, og tað fegnast vit um”, sigur Marner Jacobsen, forstjóri í Eik.
Úrslitið fyri skatt er eitt hall á 415,6 mió. kr. móti einum avlopi á 465,3 mió. kr. í 2007. Eftir skatt er hallið 314,1 mió. kr. móti einum avlopi á 393,0 mió kr. í 2007.
Óvanligar umstøður á marknaðinum
Úrslitið skal síggjast í ljósinum av óvanligu umstøðunum við fallandi partabrævakursum og – serliga í 4. ársfjórðingi – beinleiðis afturgongd og húsagangi hjá fyritøkum.
“Umstøðurnar eru heilt óvanligar. Vit hava eitt nú mist pening í sambandi við húsagangir hjá bankum. Tað hevði fáur ímyndað sær fyri einum ári síðani. Útlán til vinnuligar fastognir í Danmark eru eisini hart rakt. Hinvegin gongur privatkundavirksemið í Danmark væl, og vit vænta ikki, at fíggjarkreppan ávirkar tað nevnivert, hóast arbeiðsloysið økist. Talan er í størsta mun um trygg lán við veð í sethúsum og íbúðum. Vit kunnu eisini fegnast um, at Eik á føroyska marknaðinum er sloppin toluliga ígjøgnum 2008”, sigur Marner Jacobsen, forstjóri.
Serliga tvey viðurskifti góvu hall í fjør: kursfall og niðurskrivingar uppá útlán. Kursfall á partabrøvum tyngja úrslitið við 246 mió. kr. Í 2007 var talan um ein kursvinning á 192 mió. kr. Niðurskrivingar upp á útlán, serliga á danska marknaðinum, tyngja úrslitið við 553,7 mió. kr. Í fjør vóru niðurskrivingarnar 36,6 mió. kr.
Sterkur grundrakstur
Upp ímóti hesum tapum stendur sterki grundraksturin, ið vísir, at kjarnuvirksemið hjá Eik er í framgongd. Grundraksturin er úrslit áðrenn kursjavningar, niðurskrivingar uppá útlán, úrslit av kapitalpørtum og skatt. Her er avlopið knappliga 392 mió. kr., móti 250 mió. kr. í fjør.
“Óvanliga gongdin í fjør fjalir sostatt út yvir ein sunnan grundleggjandi bankarakstur í góðari framgongd. Hetta er týðandi at síggja, tí óvanligar tíðir og umstøður halda uppat, og tá kemur vend í aftur”, sigur Marner Jacobsen, forstjóri.
Spjaðing í útlánum
Útlánini hjá Eik-samtakinum eru rættiliga væl spjadd, bæði landafrøðiliga og eftir vinnugreinum. Ein góður triðingur av samlaðu útlánunum er við 1. veðrætti í privatum bústaðum. Samanlagt skuldi hetta undir vanligum umstøðum givið minni váða.
Kortini hevur bankin oman fyri eina hálva milliard í niðurskrivingum. Føroyski marknaðurin hevur klárað seg rættiliga væl, meðan gongdin uttanlands hevur verið munandi meira neilig. Undir 20 prosent av niðurskrivingunum hava soleiðis samband við føroyskar lántakarar. Niðurskrivingar og tap í sambandi við útlendskar bankar standa hinvegin fyri einum lítlum triðingi av niðurskrivingunum.
Solvensur og gjaldføri
Solvensurin í Eik Banka er 18,3 prosent og í samtakinum 10,6 prosent. Lógarkravið er 8 prosent.
Eik-samtakið hevur valt at luttaka í Bankapakka I, sum m.a. veitir statstrygd fyri øllum innlánum. Hóast solvensurin er góður, leggur nevndin upp til at fáa heimild frá aðalfundinum at taka upp sonevndan hybridan kjarnukapital til luttøku í Bankapakka II. Nevndin hevur so fram til 30. juni 2009 at taka støðu til møguliga luttøku.
Samlaða gjaldførið hjá samtakinum við ársbyrjan var 5,7 mia. kr., og yvirdekningurin í mun til lógarkravið er 164,5 prosent.
Eginpeningurin er 1,7 mia. kr.
Sterkur strategiskur platformur til framgongd
“Samlað stendur Eik framhaldandi tryggur og er væl fyri til avbjóðingar og at taka tey nos, ið kunnu koma”, sigur Marner Jacobsen.
Forstjórin undirstrikar, at Eik hevur ein sterkan platform við tveimum bankum, væl útbúnum starvsfólkum og tilsamans meira enn 130.000 kundum.
“Okkara strategi við vøkstri, menning, lønsemi og váðaspjaðing viknar ikki orsakað av einum tíðarskeiði við órógv á altjóða marknaðinum. Tí halda vit strategisku kósina, hóast vit sjálvandi slakka av, meðan brotasjógvar eru”, sigur forstjórin.
Útlit fyri 2009
Komandi árið verður enn eitt avbjóðandi ár í bankavinnuni. Eik metir, at úrslitið áðrenn virðisjavnan, niðurskrivingar og skatt verður 350 mió. kr. móti 384,1 mió. kr. í 2008. Høvuðsorsøkin til lægru metingina fyri 2009 er, at Eik í 2009 skal rinda 54,5 mió. kr. meira enn í 2008 í garantiprovisión fyri luttøku í Bankapakka I.
Ein møguligur kostnaður av at luttaka í Bankapakka II er ikki við í metingini omanfyri, eins og møgulig tap uppá aðrar bankar vegna luttøkuna í Privatu Tilbúgvingini heldur ikki eru við. Heimsfevnandi búskaparkreppan ger harafturat, at óvissan í metingini er størri enn vanligt.
Broyttur roknskaparháttur
Eik Banki hevur broytt roknskaparhátt í 2008. Bankin er farin yvir til altjóða roknskaparreglur, og tí skal samanbering við undanfarin ár gerast við fyrivarni. Roknskapurin hjá Eik er nú sambærligur við roknskapir hjá útlendskum bankum.
» Vís webcast við Marner Jacobsen, forstjóra
Tak niður:


text:
Orð: Jacob Wakefield MacGill
Lag: Édouard Antoine Batiste
Týtt: Victor Danielsen
Upprunaheiti: Jesus has loved me, wonderful saviour
1. Jesus meg elskar – undurfull náði!
Jesus meg elskar, eg veit ikki, hví;
dult er tað nú í Guds æviga ráði,
sál mín tó hvílir hans kærleika í.
Niðurlag: Lovaður, Jesus, Frelsari stóri!
Tær skal eg takka hvønn dag niðri her;
lovaður, Jesus! Ein dag eg teg síggi,
fullkomna tøkk tá mítt hjarta tær ber.
2. Jesus meg frelsti – undurfull náði!
Fyri mær himmalska sólin upp rann;
hjarta mítt nívdu fyrr angist og váði,
skuldina, straffina burtur tók hann.
3. Jesus meg leiðir – undurfull náði!
Hvat ger tað tá, um eg ikki veit, hvar! –
Mangan er toka, og royndir eg fái;
einki tó sakar meg, er hann bert nær.
4. Jesus skjótt kemur – undurfull náði! –
Kemur at heinta meg nú skjótt ein dag;
ævigt er svunnin burt ófriður, táið
eyga mítt skoðar hin himmalska stað.


text:
4061 Numerisk modellering
Eftir ætlan verður hetta skeiðið aftur á várið 2013.
Ábyrgd og undirvísari: Knud Simonsen
Endmálið við hesum skeiðinum er at geva eina innføring í numeriskar háttir, sum verða nýttir í numeriskum vesku simulations modellum, umframt eitt yvirlit yvir verandi hav model sløg.
Undirvísingin
Evnini, sum ætlanin er at viðgera, uppgávur, o.a. fyri hvørja einstaka viku er lýst í lestrarætlanni, sum sæst við at trýsta her.
Høvuðsparturin í undirvísingini eru 4 størri modeleringsuppgávur, har skeiðsluttakaranir skulu forrita og dokumentera síni egnu numeriskum modellir. Eisini verður staðiliga mælt til at loysa aðrar minni uppgávur, sum eru í lærubókini. Les um uppgávurnar her.
Allar fýra modeleringsuppgávurnar skulu verða góðkendar fyri at standa skeiðið. Karakterur verður givin fyri tí seinastu uppávuna, ið telur við í endaliga próvtalinum fyri skeiðið. Skeiðið endar við antin skrivliga ella munnliga próvtøku..
Slóðir til viðkomandi tilfar
- Tey flestu hav modellini, sum eru tøk í dag, eru nevnd á hesari heimasíðuni, ið partur av verkætlanini Ocea/Atmosphere Circulation Modeling Project á Texas A&M University.
- Á netinum liggja fleiri bøkur og tilfar um numeriskar háttir, t.d.


text:
Tíðindi
-
24.09.2017
Grein: Ítróttarfólk kunnu venja fokus við miðvíst at tosa við seg sjálvanJón Gregersen, cand.scient. í ítróttarsálarfrøði hevur saman við øðrum... Les meira
-
24.09.2017
Magda Lambaa Altinok vart ph.d. um PCOS á Syddansk UniversitetÍ juni 2017 vardi Magda Lambaa Altinok, lækni, ph.d.ritgerð sína um PC... Les meira
-
21.09.2017
Nanna granskar hip hop mentan í UgandaNanna Schneidermann, sum er ættað úr Føroyum, er ph.d. í antropologi f... Les meira
-
21.09.2017
Harðir vetrar stimbra sjófuglStøðan hjá føroyska sjófuglinum er nógv batnað seinastu tvey árini - e... Les meira
-
19.09.2017
Vísindavøkublaðið 2017 í hvørt hús og á netinumTilfeingi er evnið á ársins Vísindavøku, sum er tann 10. í røðini. Mik... Les meira
-
13.09.2017
Fróðskaparsetrið við í granskingarverkætlan um kropsligu krøvini í íshockeyMagni Mohr er verkætlanarleiðari í størri granskingarverkætlan, sum he... Les meira
-
08.09.2017
research*eu um blóðkrabbaÍ september verður varpað ljós á blóðkrabba - “Blood cancer awareness ... Les meira
-
07.09.2017
European Research CouncilEvropeiska Granskingarráðið, “The European Research Council” (ERC), he... Les meira
-
05.09.2017
Vísindavøka á ferð við gott 50 fyrilestrumNú er skráin fyri Vísindavøku á ferð klár. Til samans vera fleiri enn ... Les meira
-
05.09.2017
Trettan framløgur á Vísindavøkuni 29. septemberEin av høvuðstættunum í Vísindavøkuni er framløgur um aktuella granski... Les meira
-
04.09.2017
Horizon 2020 á miðjari leiðHorizon 2020 er rammuskráin hjá ES kommissiónini fyri árini 2014-2020,... Les meira
-
01.09.2017
Nýggj granskingarnevnd sett frá 1. septemberRigmor Dam, landsstýriskvinna í mentamálum, hevur sett nýggja Granskin... Les meira
-
31.08.2017
Stuðul játtaður LGBT til stovnsetan av sjálvhjálparbólkumGranskingarráðið hevur játtað LGBT stuðul til serligt átak at stovnsse... Les meira
-
31.08.2017
Stuðul játtaður Barnabata til part av verkætlanini Betri VinirGranskingarráðið hevur játtað Barnabata stuðul til kanningarverkætlan,... Les meira
-
27.08.2017
Almennir fyrilestrar í sambandi við NSCMID ráðstevnuÍ døgunum 31. august til 3. september 2017 fer Nordic Society of Clini... Les meira
-
27.08.2017
Jann Mortensen tilnevndur professari á Københavns UniversitetTann 1. apríl 2017 var Jann Mortensen, dr.med. og yvirlækni, tilnevndu... Les meira
-
24.08.2017
Sálarheilsan hjá miðnámsskúlanæmingum kannaðAnnika H. Davisen og Súsanna O. Skaale løgdu í dag fram kanning av sál... Les meira
-
24.08.2017
Sólvá Káradóttir Eliasen vart ph.d. á FróðskaparsetrinumHósdagin 24. august vardi Sólvá Káradóttir Eliasen ph.d.-ritgerð sina ... Les meira
-
17.08.2017
Vísindavøkan á ferð – bílegg ein granskara!Nú er aftur møguleiki at bíleggja ein granskara at koma at halda fyril... Les meira
-
17.08.2017
Grein um amboð til lærarar og námsfrøðingar at betra um javnstøðuFirouz Gaini, lektari í antropologi, hevur saman við øðrum útgivið nýg... Les meira
-
17.08.2017
Fiskaaling við í norðurlendskari gransking av lívfeingisbúskapiSaman við 12 øðrum norðurlendskum granskingarstovnum er Fiskaaling par... Les meira
-
16.08.2017
811 mottur funnar á somu húshumludrotningJens-Kjeld Jensen hevur saman við Wojciech Witaliński granskara úr Pól... Les meira
-
15.08.2017
Vísindavøkan á ferð 2017Triðja árið á rað fer Vísindavøkan á ferð kring alt landið. Talan er u... Les meira
-
12.07.2017
Granskingarráðið í summarfríVegna summarfrí verður skrivstovan hjá Granskingarráðnum stongd frá má... Les meira
-
12.07.2017
Hvat halda føroyingar um føroysku náttúruna og landslagiðFróðskaparsetur Føroya og Universitetið í Keypmannahavn eru farin undi... Les meira
-
07.07.2017
Vandi er fyri mótstøðuførum bakterium á ferðiniAlt fleiri bakteriur gerast mótstøðuførar móti antibiotika. Vandi er m... Les meira
-
06.07.2017
Annbjørg savnar inn tilfar um arbeiðsumhvørvið á sjónumÍ vikuni fór Annbjørg á Høvdanum annan túrin við línubátinum Jákup B t... Les meira
-
24.06.2017
Kortlegging av arvamassa hjá silvurfiskinumAmplexa Genetics og Fróðskaparsetur Føroya hava samstarva um eina verk... Les meira
-
16.06.2017
Stovnurin av brandgás í Føroyum í vøkstriÍ nýggjari útgávu av DOFT - Dansk Ornitologisk Forenings Tidsskrift – ... Les meira
-
15.06.2017
Ársins Vitanarfróðu - kapping fyri skúlaflokkarGranskingarráðið og Nám skipa fyri granskarakapping fyri skúlaflokkar ... Les meira


text:
Syngja er um ein pápa, sum hevur eitt barn við autismu. Vit fylgja familjuni, og tað seinasta vit frætta frá teimum er, at G (tað er gentan) býr í eini vardari íbúð, har hon trívist.
Bókin er rættiliga syrgilig, men eisini sera poetisk og myndarík. Myndirnar eru einfaldar um sera trupul og fløkt evni., sum tá ið tey fara at ivast. Tá ið ivin flytir inn í raðhúsið.
Tvilen kom inn i heimen. G var enno ikkje eitt år gammal. Tvilen lyste mot henne frå augo våre. Tvilen reinska bordet, golvet, hyllene der fat og koppar stod. Han jaga oss ut av romma me hadde fått tildelt…Tvilen var komen på besøk. Det verka ikkje som om han hadde tenkt å gå ifrå oss.Tónin tykist beiskur í støðum, tá ið talan er um viðgerðarsamfelagið, serfrøðingarnar, sum skula hava alt í rammu og stabbamyndir.
Eg ser på det nøkterne språket i den faglege rapporten. Det dreiar seg om “brukaren”, ikkje om G. Dei strevar etter avstand og presisjon. Ein slik rapport er ikkje staden for kjensler eller overdrivningar. Eg veit, at det må vera slik. Eg ønskjer det ikkje annleis. Men kva er denne faglege rapporten for G? Kva er han for meg? Kva plass har det saklege blant oss? Korleis er det med hjartelaget rundt G? Er dei snille, dei som arbeider der? Elsker dei G? Det kjem ikkje fram i det saklege. Og det står ikkje mellom linjene.Høvundurin fer ikki í ta veitina at romantisera, einki um, at hann lærdi nógv av at hava eitt slíkt barn, ella at hon gjørdi hann til eitt betri menniskja og fekk hann at síggja nýggj virði í lívinum.
Heitið Syngja sipar til endan á bókini, tá ið G, sum ikki dugir at tosa, syngur Min hatt den har tre buler. Eingin veit, um hon skilur tað, hon syngur. Men hon syngur, hevur orð, lag og rytmu. Fremri í bókini hoyra vit eisini, at hon elskar, tá ið pápin syngur fyri henn. Hon krevur tað, so títt og knapt pápin er liðug við ein sang, skal hann syngja meiri. Krøv – krøv – krøv, sum tey ikki fáa fylt ella fylgt. Krøvini/tørvurin hjá G er so ólíkur okkara vanum og standardi, at lívið gerst sera trupult. Eitt av mongum krøvum var, at foreldrini (pápin) skuldi vera uppi um náttina. G vaknaði kl. 3 ella 4 og fór turnandi gjøgnum húsini. Hon dugdi ikki at skyna á degi og nátt. Hon var klár at renna og spæla, ikki hóskandi til okkara samfelag við arbeiðstíðum, mattíðum og øðrum. Júst hetta við at fara leypandi úr rúmi í rúm er eitt, sum fær metaforiskar dimensiónir. Íbúð, hús, raðhús ella rúm í stovnum.
Skaldsøgan er eisini ein metaskaldsøga. Frásøgnin er fyrstapersónsfrásøgn, frásøgumaðurin er rithøvundur, sum roynir at fáa orð á blað, orð til dóttrina, orðini hjá dóttrini, sum ikki dugir at tosa. Orðini eru fremst á pallinum.
…Kan eg koma på nye setningar? spør eg så. Nei, ikkje berre setningar. Det er noko med rekkja av dei. Setningane som knyter seg saman og danner noke meir, seg imellom, enn dei gjer kvar for seg., Setningane sluttar seg saman i flokkar. Eg kan nesten ikkje sjå kva dei står og vernar om, gøymer midt blant seg. Men det er noko eg har laga, dette hemmelege, dette som eg nesten ikkje vet om (s. 125).Eg-persónurin hevur ikki nógv vinfólk, tey blivu móð av honum og hansara merkiliga barni. Ein er tó, F, sum hann fær tosað við….men so best sum er, greiðir hann frá, at F hevur hann bara funnið uppá, hann er fiktión, tað var eingin F í hansara lívi, og lýsingin av F er ein roynd at lýsa tað, sum ikki var.
…Eg veit at ho har med seg alt. Ho ber det i kroppen. Det kjem ut gjennom munnen, men ikkje som ord. Eg ser det i augo hennar. Eit liv har gått. (12)
Ein sera hugtakandi bók, eitt nýtt perspektiv til ein spurning, sum verður nógv umrøddur eisini í Føroyum.


text:
Orð: Matthías Jochumsson
Lag (28. februar 2007): Knút Olsen
Týtt: Petur Jacob Sigvardsen
Viðmerking: Týddur í 1995.
1. Í henda halga Harrans sal
mong mannasálin leita skal,
har úti herjar heljarstríð,
men her er ævig gævutíð.
2. Í henda halga Harrans sal
úr heimsins gleimi berast skal
so mangt eitt barn til skírnarlind
at skapast í tí nýggju mynd.
3. Í henda halga Harrans sal
úr heimsins larmi ganga skal
hin ungi fram, sum festi eið
at roynast trúgvur alt sítt skeið.
4. Her verður vígt mangt heilagt band
til signing fyri tjóð og land,
og her skal reiðast Harrans borð,
og her skal boðast lívsins orð.
5. Tað orð, sum grøðir øll vár mein,
tað orð, sum vermir kaldan stein,
tað orð, sum kveikir kraft og móð
og birtir lív í deyða tjóð.
6. So kom tú higar, kristin sál,
lat ljóma halga lovsongsmál,
kom, syrgin sál og hjartans fús,
í heimi er ei betri hús.
7. Og hetta húsið halgum vær
o, himna Drottin, einans tær
í Jesu friði, Jesu trúgv,
í Jesu navni tú her búgv.


text:
Klæntrasligur sigur hesuferð
Vit áttu at skora fleiri mál, men tað bleiv bara til tað eina tá avtornaði.
Tað lá í kortunum at B71 skuldi fara avstað við trimum stigum í dag. Ein sigursrøð ið taldi 4 dystir og ein spakulig men sikkur klintring uppeftir stigatalvuni, søgdu so mikið sum at liðið í allarminsta lagið er komið í onkran javnvág seinastu tíðina.
Tað er eisini B71, ið hevur yvirvágin í 1. hálvleiki, men onki mál spurdist burturúr. Einstakir góðir møguleikar, men tíverri onki sum bendi á at vit kundu skora fleiri mál tíðliga í dystinum og koyra tað heim. Tvørturímóti.
Glottin kom mestsum burturúr ongum í 2. hálvleiki, tá horna verður tikið í vinstru síðu. Markus Clementsen skýtir bóltin innfyri og skotið, ið allarhelst verður skrúvað eitt sindur meira inneftir málinum av vindinum, enn skjúttin hevði ætlað, fer beinleiðis í netmeskurnar. Eitt gott og absolutt forkunnugt mál av unga heimasandsmanninum.
Eftir hettar opnaðist fyri fleiri møguleikum hjá B71, harav nógv tann størsti var ein fríløbari til málrevin Tijani Mohammed, ið rennir einsamallur móti málmanninum líka av miðjuni. Málmaðurin kemur spakuliga ímóti og Tijani ger av at skjóta vinstrumegin málmannin við sínum høgra fóti. Ólukkutíð skrúvar skotið ov langt út í síðuna, brestir í stongina og støkkir útaftur til Markus Clementsen, ið fær møguleikan at skjóta næsta málið, men sleppur ikki til skot, orsaka av einum verjuleikara, ið nú er komin uppá pláss og forðar. Markus roynir at spæla ein mann við síðunar av sær, men hesin stóð tíverri rangstaddur og so er hesin risa møguleiki rokin.
Vit kundu eisini spælt okkum av við sigurin løtu seinni, tá ein Skála maður knappliga kom fríir okkara megin, men Petur Petersen í málinum er kaldur og stórbjargar.
B71 skuldi í grundini avgjørt dystin fleiri ferðir, men ístaðin máttu vit spæla allan dystin við eini lítlari leiðslu og ímóti endanum var tað eisini Skála menn, ið trýstu øgiligt at javna. Tíbetur vardu okkara væl á hesum sinni og dysturin endar 1-0 til okkum.
Steypadystur fyri framman
Komandi vikan verður merkt av stóra maratontiltakinum hjá B71, ið kemur at verða miku- og hósdag 09.-10. mei. Sum lukkan vil tað, so er 2. umfar í steypakappingini eisini Kristi Himmalsferðardag 10. mei og vónandi eydnast tað at fáa dystin lagdan, so tað ávirkar tiltakið sum minst og Sandoyggjarfólk kunnu luttaka bæði í stuttliga maratonfótbóltinum og í Gundadali til steypadyst. Meiri fæst at vita um hettar heilt skjótt. Til tá siga vit:
Drívið á B71!


text:
Ferðslupolitikkur í skúlanum
Tað er tín ábyrgd sum foreldur at læra barn títt at ferðast trygt í ferðsluni. Skúlin hevur tó eisini ein avgerandi leiklut í ferðslufrálæruni, og ferðsla er kravt undirvísingarevni sambært fólkaskúlalógini.
Ráðið fyri Ferðslutrygd mælir øllum skúlum til at hava ein ferðslupolitikk. Ein ferðslupolitikkur ásetir m.a., hvussu skúlin undirvísir í ferðslulæru, hvussu foreldur, næmingar og lærarar eiga at ferðast í økinum kring skúlan og leiðreglur fyri ferðsluatburð t.d. tá flokkar fara túrar.
Hevur skúlin hjá tínum barni ein ferðslupolitikk, er hann møguliga tøkur á heimasíðu skúlans. Hevur skúlin ongan ferðslupolitikk, kanst tú skjóta upp fyri skúlaleiðara ella skúlastýri, at farið verður undir at arbeiða við einum ferðslupolitikki.
Tak niður
- 'Hvat er ferðslupolitikkur?' (pdf)


text:
Orð og lag: Paul Rader
Týtt: Árni Jacobsen
Upprunaheiti: Only believe
1. Eg óttist ei, hvat ið mær kemur á veg,
frá deyða til lív Jesus leitt hevur meg.
Øll dýrd og øll æra nú hansara er,
á jørð og í Himli hann heiðurin ber.
Niðurlag: :,: Einans við trúgv, einans við trúgv,
frelstur frá deyðanum einans við trúgv! :,:
2. Ei óttast eg skal, tí hann undan mær fer
og vísir mær vegin, eg ganga skal her.
Sjálvt løkin við Mara eg leskandi fann,
hitt beiskasta steypið, tað tømdi jú hann!
3. Ei óttast eg skal, hvar ið lagna mín ber,
hvat enn mær kann henda, hann fyri mær er.
Hann bjargar úr neyð, aldri frá mær hann fer,
við gleði ein dag heim í dýrd hann meg ber.


text:
Orð: Axel Tórgarð
Lag: Fiskepigens sang
Fyrr var eg ein persónligur persónur.
Eg gloymdi aldrin mín identitet.
Nú skal eg gerast upp sum elektrónir.
Og alt skal takast við, hvørt minsta vet.
Ja, gaman í, teir vita, eg var føddur
og vita, hvat eg gjalda skal í skatt.
Men hví skal dataheilin verða gøddur
við tí, sum ikki fyrr um meg var frætt.
Teir putta inn og út og programmera.
Og fáa teir sítt datamonopol,
persónligheitin verður reduserað
bert til eitt tal, eitt null, ja kanska eitt hol.
Eg verði til eitt kort á landsins stovnum,
hjá byrokratunum eitt tekniskt spæl.
Teir vilja vita nummarið á skónum,
intelligenskvotient og kondital.
Tað sigst, at henda øra datadilla
skal ganga einumhvørjum nú so nær,
at sjálvt tann minsta alkoholpromilla
skal setast inn á holikort hjá tær.
Og hvat tú annars brúkti tína tíð til,
teir taka við, hvørt lítið nikk og pikk.
Ja, hevur tú havt reydlingar sum lítil,
á kortið seta teir ein reyðan prikk.
Ein Klaksvíksgenta og ein Havnardrongur
tey gjørdust góð – tað hendir jú viðhvørt.
Tey vildu giftast, og so leiðin gongur,
til prest, at hann kann fáa hetta gjørt.


text:
Kettur
Kattur (frøðiheiti Felis catus) er lítið smidligt dýr við bleytum skinni vanl. havt sum húsdjór. Eygleiða vit kettu, ið lúrir eftir t.d. fugli, síggja vit týðuliga skyldskapin við tikara og leyvu.
Ketta svevur í miðal einar 16 tímar um samdøgrið, men ikki leingi í senn. Kroppurin er lagaður at nýta nógva orku í stuttum bilum og krevur tí nógva hvíld aftaná. Ketta er eisini reinfør. Hon vaskar sær minst ein tíma til saman um dagin og sleikir skinnið reint, so tað verður blankt, slætt og mjúkt, tí tá livir tað betur. Samstundis sleppur hon av við sníkjarar, og blóðrenslið verður betri.
Í ringum ljósi eru sjónopurnar stórar, so mest møguligt ljós sleppur at eyganum. Innast í eyganum er endurskyggjandi jaður, ið kastar ljósið aftur frá eyganum. Tí lýsa kettueygu í myrkri. Í dagslýsi eru sjónopnurnar smalar, so minni ljós kemur at eyganum.
Í mong túsund ár er svørt ketta sett í samband við pátrúgv og gand. Summi halda framvegis, at hon boðar frá bæði ófrættum og eydnu.
Sløg[rætta | rætta wikitekst]
Okkara kettur eru ættaðar undan gráríputum villkatti, ið hevur verið í uml. 1 mió ár, tí afrikanska villkattinum. Villkatturin líkist vanligu tomu kettuni, men er førligari, og høvið er størri. Afrikanski villkatturin hevur døkkar rendur á hala og beinum. Onnur villkattasløg eru óivað eisini upp ígjøgnum tíðirnar ald í øðrum heismpørtum. Tomu ketturnar vóru serliga havdar at taka rottur og mýs í korngoymslum. So við og við spjaddust ketturnar við menniskjum til flestu øki í heiminum, og fólk fóru at ala serlig kettusløg, til dømis halaleysa mankettu, snøgga kettu og lodna persarakettu. Tamar kettur vóru vanligar í Evropa fyri 3.000 árum síðan.
Fleiri enn 300 ymisk kettusløg eru ald við ávísum litum, men enn fleiri tilvildarlig sløg eru. Kettualarar koma javnan við nýggjum blendingum, ið teir skilja burturúr. Bombaikettan er eitt rættiliga ungt slag, ald í USA. Hon er undan burmesiskari kettu, sum fekk kettlingar við amerikanskari kettu. Hóast bombaikettan er tættullað og snøgg, hevur hon øll tey vanligu kettueyðkennini.
Kettlingar[rætta | rætta wikitekst]
Ketta gongur kviðin einar 9 vikur. Ketta leggur einar tvær ferðir um árið. Upp í 8-10 kettlingar kunnu vera í løguni, men vanligast eru 2-4. Nýløgdu kettlingarnir hava eingi eygu fyrstu vikuna og eru hjálparleysir. Tvær vikur gamlir royna teir at stetla. Fyrstu tíðina súgva teir mammuna, men átta vikur gamlir fara teir at eta fasta føði og súgva minni og minni. Einar 4 vikur seinni gongur kettan aftur á illum. Kettlingar spæla nógv og berjast til stuttleika ella renna eftir halanum á sær sjálvum. Endamálið er eyðsýnt. Teir búnast at veiða, at bera skjótt at, venja styrki og fimi, sum er treyt, tá ið teir skulu veiða sjálvir.
Veiða[rætta | rætta wikitekst]
Ketta er ófør at veiða. Hon hevur gløggar sansir, hvassar tenn og hvassar kløur og er sterk og kimlilig. Ketta veiðir helst um náttina, og hon sær væl í myrkri. Enntá tamar kettur munnu sum oftast draga at lívbjarga sær sjálvar, tær taka smáfugl, skordýr, mýs og onnur smádjór.
Ketta hevur frálíka gott tev. Tá ið hon nærkast til dømis eini mús, nýtir hon eisini oyru og eygu. Varisliga og spakuliga sníkir hon seg nær músini, loypur so við útspílaðum klóm, høggur í hana og bítur í nakkan ella høvdið at hálsbróta hana. Ketta hevur eisini sterk, long afturbein og kann tí leypa langt. Ofta sæst hon snara høvdinum til ymsar vangar, áðrenn hon loypur til tess at døma um, hvussu langt lopið er.


text:
Umboð
Heco
Í 1934 skapaði danskarin, Henning Cornelius, eina renoveringsmaskinu til piston ringar. Harav varð Heco stovnað, og maskinan hjá Henning varð brúkt til motorar kring heimin. Í dag ger Heco millum annað eisini filtur, sum Nomatek umboða í Føroyum.
Camozzi
Síðani 1964 hava Camozzi framleitt hágóðsku trykklufts-sylindarar, og tey gerast bara enn betur til tað, tí umboðar Nomatek sjálvandi Camozzi.
Welldana
Nomatek umboðar donsku Welldana, ið framleiðir svimjihyljar, hitarúm, boblubað og líknandi.
BJ-Gear
BJ-Gear gera ikki bert nøkur av teimu bestu gearunum í heiminum, men eisini aktuatorar, elektromekaniskar sylindarar og mangt annað. Vi kunnu hjálpa tykkum við ráðgeving við keypi av produktum frá BJ-Gear.
Iwaki Pumps
Iwaki gera heimsins mest brúktu kemi-pumpur, MDM og MXM seriurnar, og tí vilja vit eisini umboða tær í Føroyum.
Hydrotech
Hydrotech framleiða m.a. trumlufiltur, diskfiltur og beltfiltur.
Grundfos
Næstan øll hava lisið ella sæð búmerkið hjá Grundfos onkrastaðni - tey gera eisini fleiri 100 ymisk produktir harundir pumpur til flest allar loysnir.
Bernoulli
Bernoulli System AB is the inventor and original manufacturer of Bernoulli Filters, self-cleaning filters for continuous filtration of liquids in pressurized systems. The unique cleaning operation based on Bernoulli's principle ensures a reliable, robust and low-maintenance product. The filters can be used to remove debris from natural water sources such as sea water or river water


text:
Rói Berg Hansen: Vit høvdu eina fantastiska verju
ítróttur07-01-2017 - 22:45 - Jóanis Nielsen
Eftir dystin ímóti Ísrael í kvøld hittu vit Róa Berg Hansen og settu honum nakrar spurningar. Vit ynsktu sjálvandi fyrst tillukku við dystinum, sum ein ovurfegin Rói var sera glaður fyri.
Ísrael byrjaði ógvuliga hart í dystinum í kvøld - hvussu kendist tað?
Tað vistu vit væl - tað gjørdu teir eisini í dystinum í gjár ímóti finnum - vit vistu, at teir fóru at spæla við sama tempo, sjálvt um teir vóru yvir- ella undirmannaðir - tað vóru vit klárir uppá, men tað var øðiliga tungt. Tað tók allan fyrra hálvleik, at fáa skil uppá tað. Teir fingu 16 mál í fyrra hálvleiki og 9 mál í seinna hálvleiði - Tað gekk ógvuliga striltið, men vit fingu - heldigvís - fyrst skil uppá verjuna og komu tí framum.
Teir byrjaðu at verja 5-1 og vóru øðiliga uppsettir - var tað ein hvøkkur ella var tað ringt at koma til kjansir?
Nei - vit fáa 17 mál í fyrra hálvleiki og 14 í seinna hálvleiki - vit komu til kjansir í næstan hvørjum álopi - haldi at vit loystu teirra verju væl upp, serliga var tað bakketan, sum arbeiddi væl.
Hvat gjørdu tit annarleiðis í fyrra hálvleiki í mun til seinna hálvleik?
Sum sagt, so var tað verjan - vit gjørdu tað sama í álopinum - vit høvdu long og tolin álop - tað førdi til sigurs, segði ein fegin Rói Berg Hansen beint eftir dystin.


text:
Íleggjaravernd
Tá tú handlar við virðisbrøvum, gjaldoyra og fíggjarligum tólum, ert tú umfatað/ur av regluni um íleggjaravernd.
Vit kunnu væl geva tær yvirskipaða kunning uttan at kenna tín íløguprofil, men vit hava ikki loyvi at geva tær eitt persónligt viðmæli uttan at kenna tín íløguprofil.
Yvirskipað kunning kann eitt nú vera greiningar ella kunning um marknaðarviðurskifti. Eitt persónligt viðmæli er eitt íløguuppskot, sum skal byggja á tín íløguprofil.
ÍløguprofilurReglurnar merkja í stuttum, at vit í felag skulu gera tín íløguprofil, áðrenn vit kunnu geva tær ráð. Í íløguprofilinum verður meira kunning um:
Tín tíðarkarm
- Títt endamál við íløgunum
- Tínar royndir við at gera íløgur
- Tín váðaprofil
KundabólkarTú verður settur í ein av niðanfyristandandi kundabólkum. Fyri at tryggja, at tú fært ta ráðgeving, tú hevur tørv á. Vit hava tríggjar kundabólkar:
- Detailkundar (privatkundar)
- Professionellir íløgukundar (ofta stórir vinnukundar)
- Góðkendir mótpartar (t.d. aðrir peningastovnar ella pensjónsfeløg)
HandilsøkiTú fært eitt handilsøki, sum lýsir tey sløg av virðisbrøvum, tú hevur kunnleika til ella royndir við at handla. Tú kanst handla uttanfyri títt handilsøki, men tá mugu og kunnu vit ikki ráðgeva tær.
RáðgevingSkilt verður í reglunum um íleggjaravernd millum yvirskipaða kunning og persónlig viðmæli, tað vil siga ráðgeving.
Vit kunnu væl geva tær yvirskipaða kunning uttan at kenna tín íløguprofil, men vit hava ikki loyvi at geva tær eitt persónligt viðmæli uttan at kenna tín íløguprofil.
Yvirskipað kunning kann eitt nú vera greiningar ella kunning um marknaðarviðurskifti. Eitt persónligt viðmæli er eitt íløguuppskot, sum skal byggja á tín íløguprofil.


text:
- Tíðindi, mentan og ítróttur
Búskaparráðið: Pensjónsnýskipan er ikki nóg mikið
Størsta einstaka avbjóðingin fyri føroyska samfelagsbúskapin er - enn sum áður, at vaksandi talið á eldri borgarum fer at trýsta útreiðslurnar í heilsuverkinum og eldrarøktini uppeftir. Og pensjónsnýskipan einsamøll loysir ikki allan trupulleikan.
Tað sigur Búskaparráðið, sum klokkan 10 legði sína Búskaparfrágreiðing fyri 2018 fram.
Ráðið ávarar politiska myndugleikan um at lata seg misleiða av núverandi "góðu tíðunum, stóra arbeiðsvirkninum ella vøkstrinum í fólkatalinum". Tí sonevndu góðu tíðirnar nú, loysa ikki demografiska haldføristrupulleikan, sigur Búskaparráðið.
Hetta er sama ávaring, sum Búskaparráðið er komið við í mongum frágreiðingum: at vit gerast alsamt fleiri eldri, sum ikki arbeiða og rinda skatt, men sum krevja røkt og viðgerð.
Pensjónsnýskipanin er ikki nokk
- Búskaparráðið hevur ongantíð mett, at ein pensiónsnýskipan sum einsamalt tiltak, kann loysa allan haldføristrupulleikan. Tí eru aðrar nýskipanir, ið geva sítt íkast til inntøkurnar hjá tí almenna, neyðugar, um haldføristrupulleikin skal loysast, stendur í frágreiðingini.
Nýskipan ella ei, mongu pensjónistarnir fara ikki gjøgnum sín skatt og avgjøld at kunna fíggja vaksandi útreiðslurnar í eldra- og heilsurøktini, er boðskapurin.
Tíðirnar eru góðar nú, men ráðið metir seg ikki hava gjørt ov nógv av, tá tað snýr seg um haldførisavbjóðingina og tørvin á nýskipanum, stendur í niðurstøðuni hjá Búskaparráðnum.
Sí eisini


text:
Torkil gjørdist nummar tvey í fjalla kappingini
Jú, í Danmark eru fjøll, ella bakkar, og jú tá ferðin er høg eru jýsku bakkarnir harðir at koma upp um, men ikki hjá Torkil Veyhe, ið gjørdist nummar tvey í UCI súkklukappingini GP Horsens Posten.
Torkil koyrur á besta liði hjá Odder Cykel Klub, og felagið hjá honum skrivar á heimasíðuni, at "Det var Odders brølstærke færing, Torkil Veyhe, der sikrede at Odder trøje skulle på podiet, da han blev nr. 2 i løbets indlagte bakke konkurrence". Samanlagt gjørdist Torkil nr. 42 í hesari kapping. Elitan skuldi koyra 200 km og hóast vit tosa um Danmark, so vóru smáir 2000 hæddarmetrar á hesari kapping, ið fór fram á økinum kring Horsens.
Eitt heiðurligt úrslit, tí ein skal minnast til at hendan kapping eru ein UCI kapping, har øll tann danska súkkluelitan er umboðað, um fram 10 útlendsk UCI lið umframt CULT Energy Pro Cycling liðið. Støðið er tí rættiliga høgt, og væl hægri enn allir kappingarneytar, ið ætla at bjóða Torkil av á Jersey.
Torkil Veyhe vann silvur í bæði landavegsúkkling og í einkultstartinum á Bermuda. Torkil er sum greinin her og aðrar greinar eisini siga, væl fyri nú tað bara eru níggju dagar til hann skal kappast í einkultstarti á Jersey.


text:
Ein maður var í Hvannasundi í Viðoy, sum tey rópaðu Ólav inni í Stovu. Hann var bæði ríkur maður og klókur og dugdi meira enn at mata seg. Ymist er frá honum sagt, hvussu hann dugdi at mána trøll og siga frá loyndum. Her skal sigast frá, hvussu svínoyingar gjørdu hann til óvin, og hvussu hann munaði teimum aftur.
Eitt pláss er vestantil á Svínoynni, sum tey rópa Havnina; tað er einasta petti í allari oynni, sum fjøruslætt er, rúmliga snørislongd tvørtur við sjónum. Har rekur ofta viður inn, helst á høgætt; men av tí at eingi hús standa har, verða svínoyingar at føra henda við tveir fjórðingar burtur við bát til eiðið; haðan er ein fjórðingur at ganga til bygdina. Einaferð kom eitt stórt rekatræ í Havnini, og sýntist tað gegniligt til hvat brúk, tað skuldi vera, um tað so var stórtræ í hús. Nú var tað so, at Ólavur inni í Stovu ætlaði at byggja sær eina nýggja roykstovu, og bað hann tí svínoyingar um at selja sær træið til langsyllar í hana; men teir noktaðu, tí teir ætlaðu sær at nýta tað sjálvir, søgdu teir. So var tað harvið: Ólavur fekk einki av trænum. Tað gekk bæði summar og vetur, og alt var træið liggjandi; einki røktist fyri, at svínoyingar førdu tað heim. Soleiðis gingu nøkur ár. Ein vakran summardag fór Ólavur yvir á Berg til at ríva bark beint yvir av Havnini, har sum træið lá. Beint sum hann situr og rívur, er honum hyggjandi tvørtur um fjørðin (Svínoyarfjørð), og sær hann tá nógvar menn draga bát av Svínoyareiði og fara til árar. Teir leggja at landi í Havnini og ganga niðan at hesum vælsignaða trænum. Tá heldur Ólavur: “Teir sýttu mær træið hina ferðina; nú skal eg hava mær eina stuttliga løtu av teimum í dag.” Svínoyingar rulla træið á sjógv, gera tað fast í bátin og rógva so heim at eiðinum. Men hvat galt! nú er ódn í brimi og ikki hugsandi um at lenda. Teir verða at venda aftur til Havnina; men komnir nakað væl yvir, síggja teir, at kyrra er aftur við eiðið. Teir rógva til eiðið aðra ferð, men nú stendur brimið heilt uppi í bakkanum, so teir verða at venda eina ferð enn. Triðju ferð gongst teimum á sama hátt, og endin er tann, at teir verða at leggja træið aftur, har sum tað lá, tí dagur aftnar. Teir avstað aftur við ongum træ, mest fyri at njósnast, um nú mundi vera kyrt við eiðið. Tá stóð stilt við klettin. Teir drógu bátin og fóru til hús við ringt tannabit; tí dagurin var burturspiltur, og nógv hevði knossið verið. Tá læði skálkurin í Ólavi, meðan hann gekk heim til hús. Men træið varð liggjandi, til tað kom til mosa og síðan til mold.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Tað er ofta ein stór avgerð, at fáa sær børn, men avgerðin kann verða trupul, um foreldrini vita ella hava illgruna um, at annað teirra ella bæði hava ílegubrek, sum kann elva til sjúku hjá barninum. Valið at fáa eitt barn kann hava við sær, at neyðugt er at taka enn fleiri avgerðir viðvíkjandi møguligum ílegukanningum av fostrinum í viðgongutíðini.
Ávísar avmarkingar eru við slíkum kanningum, og hóast ílegubrek verður staðfest hjá fostrinum, ber ikki altíð til at siga við fullari vissu, hvørji sannlíkindini eru fyri sjúku, ella hvussu lívsgóðskan hjá barninum verður.
Les um at seta mørk fyri ílegukanningum.
Kelda: Health - Centre for Genetic Education, Australia


text:
(Røða hildin á flaggdagshaldinum í Hvalvík 2011)
Merkið er eitt fleirtýtt symbol. Tað kann bæði symbolisera sameining og sundurlaging. Tað kann bæði merkja einsporing og fjøltáttan. Alt eftir lívsáskoðan vilja vit nýta ymiskar grundgevingar fyri hví flaggið antin er eitt gott ella eitt ringt symbol.
Merkið verður helst fyrst og fremst fatað sum eitt tjóðskaparligt symbol. Tað ger okkum til nakað serligt, nakað øðrvísi enn onnur fólkasløg. Vit kunnu nýta flagsins litir til at prýða okkara landslið í ymiskum ítróttum, til at mála okkara flogfør, til at mála okkara skip o.s.fr. Ja, flaggið verður nýtt til at symbolisera, at vit eru felags um ymiskt.
Men Merkið er eisini eitt norðurlendskt og eitt kristið symbol, ið setir okkum í eitt størri mentanarligt høpi enn tað reint tjóðskaparliga. Føroyingar eru ikki einans føroyingar – vit eru eisini norðurlendingar, evropearar, ja heimsborgarar. Og vit hava mál og mentan, ið byggja á somu felags rót sum nógv onnur mál og mentanir. Tað er gott at hava ein sterkan tjóðskaparligan samleika, men tað kann ongantíð vera nokk í sær sjálvum. Í einum globaliserandi heimi eigur okkara samleiki nettupp at vera ein háttur at orientera seg í heiminum – ikki at taka frástøðu frá heiminum.
Lagnan hjá Merkinum er treytað av hvussu vit fata tað. Tað ringasta, ið kann henda, er um Merkið fær ein smalan, excluderandi týðning. Tað besta, ið kann henda, er at Merkið er eitt sterkt, includerandi symbol í einum alheimi av óteljandi symbolum.
Nýta vit Merkið til at excludera, verður Merkið skjótt meiningsleyst fyri tey flestu, tí tað vilja tá vera tey fáu, ið royna at definera hvussu onnur skulu liva og hugsa, vera og gera. Í einum nationalum heimi bar hetta til, men við globaliseringini fer hetta at innibera, at tey excluderaðu taka frástøðu frá tí felags symbolinum – og heldur orientera seg móti øðrum symbolum.
Nýta vit hinvegin Merkið sum eitt includerandi symbol, ið bjóðar fólki og teirra fremmandu inspiratiónum vælkomnum hendanvegin, so vil tað koma at standa sterkt eisini í framtíðini. Merkið má vera eitt symbol fyri tollyndi, hjartarúmi, sameining og fjøltáttan. Vit mugu taka frástøðu frá fundamentalismu, sjálvgleði, sundurlaging og einsporing.
Hóast tjóðirnar uttan iva fara at kámast í tíðunum framyvir, so fara tær framvegis at spæla ein stóran leiklut nógv ár frameftir. Tað er jú soleiðis, at vit við okkara søguligu og mentanarligu barlast hava nakrar fatanir av hvat er vakurt, gott og rætt: Landið er vakurt, okkara sangir eru vakrir, okkara mál er vakurt. Familjan er góð, hjúnarbandið er gott, samstarv og felagsskapur eru góð. Tað er rætt at vera hjálpsamur, rætt at vera solidariskur og tað er rætt at vera fríur.
Hetta eru bara nøkur dømi um tey virði, ið hetta samfelagið byggir á. Eg sigi ikki at hetta eru øll. Eg sigi ikki at hetta eru tey einastu. Eg sigi ikki at hetta eru tey bestu. Men um vit gera okkum far um tað ella ei, so hava vit eitt felags fundament, ið ger okkum til føroyingar – og høvuðsmeiningin við flaggdegnum er væl at minna okkum á okkara felags fundament: øll tey tingini, ið vit eru saman um.
Merkið má vera eitt symbol, ið sameinir tey virðini, ið vit hava kær, ikki eitt symbol, ið skal loyva einari sjálvhevjaðari mentanarelitu at seta dagsskránna uttan at spyrja fólkið eftir. Tíverri eru summi, ið halda, at tað ræður um at gera Føroyar til eitt unict og exclusivt samfelag í Norðuratlantshavi. Í staðin fyri at gera tað so liviligt sum gjørligt hjá fólki flestum vilja hesi heldur skerja bond okkara við tey lond vit hava mentanarfelagsskap við. Tað er bæði spell og vandamikið. Spell, tí at hesi mentanarligu bond geva okkum nakrar møguleikar fyri samstarvi, ið taka langa tíð at byggja upp av nýggjum. Vandamikið, tí heilt nógvir føroyingar heldur fara at velja onnur lond fram um, um føroyska samfelagið verður so exclusivt, at bert tey mentanarliga rætttrúgvandi kunnu trívast her.
Á flaggdegnum 2008 skrivaði eg eina heldur øðrvísi flaggyrking[1]. Eg hevði verið til flaggdagshald á hesum sama staði og kendi á mær eitt ávíst meiningsloysi við hesum degnum.
Tú hongur har í einsemi,
sum ein kaldur klútur, vátur og skitin.
Tú hongur har í døpurhuga,
tí eingin vil kennast við teg.
Tú hongur har í líkasælu,
eitt symbol, ið áður var viljin og vitin,
ið leiddi eitt fólk fram í felagsskap,
men nú vísir tú ongum veg.
Tú hongur har, men veittrar ei,
tyngt niður av sambands- og loysingarstríði
um hvussu vit skulu tulka
tínar litir: Hvítt, reytt og blátt.
Ein dag ei longur vit kenna teg,
tá liggur tú millum burturgloymd skrýði
sum eitt minni um eitt droymandi fólk,
ið ei fann sín savnandi mátt.
Tú hongur enn og hongur hátt
yvir horntónleiki og felagsangi:
sangir, ið fólk ikki minnast,
tó tey royna at syngja við.
Hví merkja vit ei tína savnandi megi?
Hví doyva vit teg í horntónleiksgangi?
Heldur vit áttu at mintst tína tign
hugsandi, bindandi frið.
Ja, tað er ikki nakað nýtt at Merkið ikki longur megnar at savna tær stóru fjøldirnar, hvørki fyri ella ímóti. Merkið er í staðin vorðið eitt individuelt statussymbol, ið vit kunnu prýta okkara havar við ella klistra á bakrútin á okkara bili. Ella kanska hetta nýggja løgna rákið við at hava eitt flagg á ermuni á troyggjuni við teimum helst ótilætlaðu associatiónunum hetta gevur aftur til okkurt harðrent, nationalistiskt stýri í forðum.
Við ávísum millumbilum royna summi tó at fáa ein kollektivan tjóðskaparyl fram í føroyingum, og dagar sum Grækarismessa, Flaggdagurin og Ólavsøka eru hentir til hetta endamál. Tíverri eru summi, ið halda, at vit noyðast at taka frástøðu frá øðrum fyri at gerast nakað sjálvi.
Vit elska helst øll okkara Merki, hóast vit ikki eru samd um týðningin av tí. Men eg vil staðiliga ávara móti, at vit nýta Merkið til at framelva eina misskilta nationalismu, har vit taka frástøðu frá okkara upphavi og harvið eisini koma at missa mentanarliga sambandið við okkara bróðurfólk. Gaman í eru vit føroyingar, men vit eru sanniliga eisini norðurlendingar og vit eru eisini kristnir evropearar. Okkara mentanararvur og okkara samleiki byggja ikki einans á ein nalvaskoðandi nationalitet, men á okkara sambond við onnur.
Tað er í samstarvi við onnur lond at vit mugu byggja okkara samleika, ikki í einari fornermisligari frástøðutakan frá øðrum londum. At royna at líkjast frá bara fyri at líkjast frá er býttisligt og tænir ongum góðum endamáli. Vit eru ikki bara ein serstøk tjóð – vit eru ein limur í einum størri bólki av tjóðum, og tað er avgerandi at vit byggja okkara samleika og okkara mentan upp, soleiðis at vit í størstan mun kunnu vera ein partur av hesum stóra mentanarhøpi. Eitt týðandi aspect í hesum er sjálvandi fremmandmálsligi førleikin hjá okkum.
Føroyskur samleiki má ikki vera onkur abstract fantasi. Føroyskur samleiki má fyrst og fremst snúgva seg um at hava tað gott her í Føroyum. Tað vildi verið kærkomið um fleiri tulkaðu føroysku tjóðarsymbolini inn í eitt meiri opið og includerandi høpi. Vit eiga at vera komin longur enn bert til antin at vera fyri ella ímóti tjóðskapi. Vit eiga øll at vera stolt av okkara tjóðskapi, tí annars endar tað við, at tað verða smalhugaðir og excluderandi nationalistar, puristar og fundamentalistar, ið taka ræðið á symbolunum – til skaða fyri alla føroysku tjóðina.
Framhaldandi góðan flaggdag, góðu áhoyrarar.
Sámal Matras Kristiansen,
samfelagsfrøðingur
[1] Kann eisini finnast á: http://samalsthoughts.blogspot.com/2008/04/merki.html


text:
Við smyrjioljuroyndunum frá Effo, hevur tú møguleika at heinta royndina umvegis alnótina. Tænastan er einføld at nýta og sjálvandi hevur tú atgongd alt døgni. Tænastan inniheldur alt í tú hevur tørv á, fyri at eftirkannað smyrjioljuna – t.d. í sambandi við viðlíkahald.
Innrita á Royndar-síðuna
Trýst her fyri at innrita og síggja úrslitið á tínum smyrjioljuroyndum
Samband / Fyrispurningar
Telefon: 343500
Teldupostur: sales@effo.fo
Sverri Steintún
Søluleiðari
+298 343507
+298 210510
Signar Johannesen
Sølumaður
+298 343508
+298 211133


text:
Kvinnur á ferð er millum sárbærastu bólkar í heiminum
8. mars 2017
Á altjóða kvinnurættindadegnum 2017 varpa vit ljós á, at kvinnur, sum mugu flýggja, eru tvífalt útsettar. Alt ov nógvar kvinnur, sum mugu flýggja, uppliva, at tær gerast so at siga kostnaðarleysar. Tær uppliva álop og misnýtslu í legum, og tær hava ongan møguleika at melda hendingarnar. Kvinnur á ferð hava sama rætt til tryggleika, sum eg og tú, og tær skulu verjast. Ein háttur at verja hesar kvinnur er við at hjálpa teimum úr legunum og tryggja teimum tryggari leiðir úr krígsherjaðu økjunum.
Á heysti 2016 valdi ein meiriluti í Fólkatinginum í Danmark at steðga móttøku av kvotaflóttafólki. Ein beinleiðis avleiðing av hesum er, at fleiri kvinnur og gentir á ferð, eru fastlastar í legum og býum undir sera ótryggum umstøðum. 15 prosent av hesum kvinnum hava verið fyri kynsligum ágangi og harðskapi.
Hesar einsamøllu kvinnur og børn teirra eru millum sárbærastu bólkar í heiminum, og hesin bólkur er vaksandi.
Í samband við 8. mars 2017 heitir Amnesty heitir á Danmark um at taka upp aftur skipanina við kvotaflóttafólki.
Kvinnur taka p-bollar áðrenn tær fara avstað
“Amnesty International tosaði vði 15 kvinnur, sum vórðu flýddar og vórða ávegis til strondina í Libia. Meginaparturin av teimum søgdu, at tær livdu við einum ítøkiligum ótta fyri kynsligum harðskapi. Nógvar søgdu seg vera tilvitaðar um vandan, og tí tóku tær p-bollar fyri ikki gerast við barn á ferðini.
Læknar, sálarfrøðingar og sosialráðgevar í trimum móttøkum, sum Amnesty vitjaði fyri seks mánaðum síðani í Sisilia og Puglia váttaðu, at hesar kvinnur siga frá afturvendandi kynsligum harðskapi á ferðum teirra.
Á hesi kanningarferð innsavnaði Amnesty 16 frágreiðingar um kynsligum harðskap frá eygnavitnum og frá kvinnum, sum hava yvirlivað hesar upplivingar.”
Les meira frá hesi kanningarferð her.


text:
Orð og lag: Nicolina Jacobsen
Alda, sum tutlar um hólmar og sker,
hoyr hvat eg sigi, og boð honum ber.
Fuglur, ið ferðast í loftið á flog,
lurta og ber so til hann hesi boð:
Sig at mín kærleiki veksir hvønn dag,
sig at hann ger, at eg eri so glað.
Alt tað sum livir og andar og grør,
sig at eg elski hann mest her á jørð.
Lotið, sum sveimar um tindar og skør,
fer yvir líðir, hvørt sund og hvønn fjørð.
Og yvir sólgyltu, blómandi ong,
ljómar tá loftið við fuglanna song.
Sig, at mín kærleiki veksir hvønn dag,
sig at hann ger, at eg eri so glað.
Alt tað sum livir og andar og grør,
sig at eg elski hann mest her á jørð.


text:
So stendur ein stór avbjóðing fyri framman. Hópurin er nú ávegis til Hvítarusslands, og har stendur ein risa avbjóðing og bíðar teimun, tá teir hósdagin skulu leika fyrra dystin ímóti Dinamo Minks. Tað er onki at ivast í at hettar er eitt sera gott lið NSÌ skal møta, td so kunnu fortelja at teir í løtuni eru nr 2 í kappingini í Hvítarusslandi, og hava ikki tapt ein dystsíðani 20 mai. Teir hava bert latið 8 mál inn seinastu 18 dystirnar teir hava leikt í ár, so hettar vísur at teir hava eitt sera sterkt lið. Teir hava skora 23 mál hesar dystirnar.
Vit vóna at tað fer at gangast okkara monnum væl á útivølli, og tað hevði verið stuttligt og spennandi fyri føroyskan fótbólt, um NSÌ kláraði at vinna seg víðari í kappingini. Men vit mugu verða realistisk, og kunnu bert vóna at vit totalt yvirraska 🙂 Men sum ein kendur maður segði: “bólturin er rundur, og vit eru 11 ímóti 11”
Vit ynskja øllum NSÌ ferðalagnum ein góðan túr, og allar bestu eydnu í dystinum hósdagin 🙂
Koyr á NSÌ
Niðanfyri er eitt youtube brot av okkara mótstøðu:


text:
Jacob Grimm (1785-1863) og Wilhelm Grimm (1786-1859) vóru týskir mál- og fólkaminnisgranskarar. Teir vóru báðir útbúnir løgfrøðingar og arbeiddu saman alt lívið. Jacob Grimm er eisini kendur sum stovnsetari av germanskari málgransking. Hann vísti á ljóðflytingar og skapti heiti sum umljóð og avljóð.
Brøðurnir báðir fóru undir at savna fólkaævintýrini, sum livdu á mannamunni ímillum fólk í Týsklandi, og skrivaðu tey upp. Í 1812 kom fyrsta bindið út við 86 ævintýrum, og í 1815 kom seinna bindið við 70 ævintýrum. Teir endurskrivaðu ta munnligu frásøgnina, so ævintýrini gjørdust einsháttað í stíli.
Jacob og Wilhelm Grimm vóru undangongumenn á hesum øki og virkaðu við til, at málgranskarar og onnur í øllum Europa fóru undir at savna og skriva upp skaldskapin av mannamunni.


text:
Akstovan hevur fingið fleiri fyrispurningar viðvíkjandi umhvørviskrøvum í samband við bilkoyring ávísum týskum býum.
Tað er soleiðis at summir týskir býir hava ávís umhvørvis-økir, har krav er um at bilurin hevur eina sokallaða "Umwelt-plakette", ið er eitt umhvørvis-merki, ið sigur hvussu umhvørvis-vinarligur bilurin er.
Bilar, ið ikki hava slíkt merki, hava ikki loyvi at koyra í hesum økjum.
Gjørt verður tó vart við at tað ikki er neyðugt hjá fólki, ið ikki skulu inn í hesi økir, at hava slíkt umhvørvis-merki á bilinum.
"Umwelt-plakette" kann keypast á heimasíðuni:
http://www.umwelt-plakette.de/int_daenemark.php?SID=2g3hc12g72qjg551mmcof6fm02


text:
Á ársaðalfundinum hjá Argja Bóltfelag fyri 2 vikum síðani eydnaðist ikki at manna nevndina. Tískil var kallað inn til eyka aðalfund, sum var í kvøld hóskvøldið 9. mars, við nevndarvali sum einasta punkt á skránni.
Hesaferð gekst frægari. 3 nýggir nevndarlimir vóru valdir, so starvsnevndin nú telur 4 fólk, umframt 2 tiltakslimir. Doris V. Rasmussen er tann einasta, sum heldur fram í nýggju nevndini.
Starvsnevndin hevur skipað seg soleiðis:
Doris V. Rasmussen, forkvinna.
Heðin Stenberg, næstformaður.
Jógvan Páll Hansen, kassameistari.
Ørvur Andreasen, skrivari.
Martin Dalsgarð, tiltakslimur.
Karstin Højgaard, tiltakslimur.
(Á myndini eru aftast frá vinstru: Heðin Stenberg, Ørvur Andreasen, Jógvan Páll Hansen og Karstin Højgaard. Fremst frá vinstru: Doris V. Rasmussen og Martin Dalsgarð) (Myndatøka: Regin Dalsgarð)


text:
Fríggjakvøldið var undansýning til Suðuroyarkabarettina, sum verður frumsýnd í SALT leygarkvøldið. Talan er um eina fantastiska góða kabarett, sigur Torgerð Suðuroy.
Eg haldi at tað var ein fanstastiska góð kabarett og eg vil mæla øllum til at fara til hesa kabarettina og eg eri vís í, at øll fara væl nøgd heim, tí hetta er ein virkuliga góð kabarett. Og eg ivist ikki í, at tað verða nógvar eykasýningar, tí hetta er ein góð kabarett, sigur Torgerð Suðuroy, sum var til undansýningina av Suðuroyarkabarettini í SALT fríggjakvøldið.
Eykasýningar 1. mars og 3. mars
Útselt er til sýningarnar leygarkvøldið og sunnukvøldið, men eykasýningar verða tórskvøldið 1. mars og leygarkvøldið 3. mars og atgongumerkir fáast á https://www.atgongumerki.fo/
Torgerð Suðuroy ummælir generalprøvan í kvøld! 👏🏼 so skundi tykkum at keypa atgongumerki og verið ein av teimum sum eisini fer vælnøgdur heim aftur! 👏🏼👏🏼👏🏼
Opslået af Elisabeth N. Hammerfoss på 23. februar 2018


text:
Akademiska Ráðið
Mót- og viðspælið til leiðsluna
Stýrið fyri Fróðskaparsetur Føroya góðkendi 6. februar 2014 valreglur fyri akademiska ráðið. Hesar eru samsvarandi § 18 í løgtingslóg nr. 58 frá 9. juni 2008 um Fróðskaparsetur Føroya, sum broytt við ll. nr. 51 frá 8. mai 2012. Mannagongdin fyri vali av akademiskum ráð verður henda:
Akademiska ráðið hevur níggju limir. Trý umboð fyri vísindastarvsfólkini verða vald á hvørjari megindeild. Eitt umboð fyri lesandi verður valt fyri hvørja megindeild. Rektarin er fastur limur og formaður í ráðnum. Umboð fyri vísindastarvsfólk verða vald fyri trý ár í senn og lesandi fyri eitt ár.
Øll fulltíðarlesandi, sum eru innskrivað á Setrinum tann fyrsta í mánaðinum, sum valið fer fram, eru valbær.
Uppgávur Akademiska ráðsins er m.a. at:
- ummæla fíggjarligar raðfestingar
- ummæla týðandi strategisk granskingar - og útbúgvingarmál
- ummæla mannagongdir fyri setan av fakligum metingarnevndum
- gera niðurstøður um tillutan av ph.d. og ph.d.h.c. heitunum
- taka vísindaetiskar spurningar upp eftir áheitan ella av egnum ávum
- aðrar uppgávur, ið verða lagdar til ráðið sambært reglum Setursins
Sí regluverk HER.


text:
Í samband við túrin til Havnar í fjør havi eg sagt frá at um ikki mín góði vinur Pól Sundskarð var við, so ivist eg í um eg var komin heilskapaður til Havnar. Nú tað er um at vera klárt at renna heimaftur til Klaksvíkar havi eg hug at leggja aftur, at uttan væl fyriskipaða kostplan frá Bjørg hevði mangan verið lítið um Pól. Hennara matpakkar hon plagar at geva Pól havi eg mangan missunt honum, tó skal sigast at Pól er óførur at deila. Til túrin í morgin hevur Bjørg fyrireika trivaligan matpakka. Tú ert fantastisk Bjørg, túsind takk.
Nú fari eg at pakka saman fyri í dag, og fáa mær nakrar tímar, so eg vælupplagdur kann taka dystin upp við teir 77 km tað er at renna av Vaglinum í Havn til Sambýlið á Heygum. Sum nú er, sær út til at líkindini at renna verða hampulig, einki regn, ikki nógvur vindur, kanska eitt sindur kalt.
Vit fara úr Klaksvík kl. 03:30 og byrja at renna av Vaglinum kl. 05:00.
Her síggja tit okkara “ta selv borð” sum Bjørg hevur staðið fyri.
Enn ber til at stuðla, trýst á violetta knøttin her undir ella hann ovast til høgru á síðuni.


text:
Á summarframsýningini 2014 er glas sum tilfar í listini í miðdeplinum. Framsýningin gevur okkum høvi at uppliva møguleikarnar sum liggja í glasinum, tá tað hevur verið í hondunum á Tróndi Patursson (FO), Brynhildur Thorgeirsdóttir (IS), Pipaluk Lake (DK), Kristiina Uslar (EE), Outi Turpeinen (FI), Onnu Viktoriu Norberg (SE) og Brandi Patursson (FO). Sjey listafólk úr Norðurlondum og Baltalondum, sum hava glasið til felags. Sjey listafólk sum arbeiða við og móti teimum eginleikum, sum glasið hevur, og sum brúka hetta einastandani tilfar á hvør sín hátt.
Framsýningin er opin til sunnudagin 24. august.


text:
Enduliga vunnu vit á Víkingi í Gøtu, og tað kennist fantastiskt. Dysturin var kanska ikki av teimun bestu hjá NSÌ í ár, men sigurin er sera søtur.
Víkingur byrjaði dystin nógv betur enn NSÌ, og legði seg uppiborið á odda 1-0 í fyrra hálvleiki. Víkingur hevði eisini ein gyltan møguleika at økja um leiðsluna, tá teir fingu eitt brotspark, men Símun Rógvi framdi eina klassa bjarging, og helt NSÌ inni í dytinum. Hálvleikstøðan var 1-0 til Víking.
Seinni hálvleikur var ikki gamal, tá Klæmint javnaði til 1-1, eftir eitt gott innlegg frá Einari, og nú var so lív aftur í dystinum, og alt purasta opið. Tá so ca 75 minuttir eru spældir fær Andreas á Lava sítt seinna gula kort, og verður tí vistur av vøllinum. Dysturin dovnar eitt sindur, og tað virkar sum um at bæði liðini eru nógv við javnleikin, men so hendir tað, sum øll NSÌ viðhaldsfólk kunnu fegnast yvir. Àrni Frederiksberg knallar eitt langskot í kassan í yvirtíðini, og NSÌ vinnur dystin 2-1.
Frøðin er ómataliga stór, og tað kennist heilt fantastiskt at hava vunnu í Gøtu. Nú eru vit bert 2 stig frá Víkingi og KÌ, og eru enduliga við í oddinum í føroyskum fótbólti. Kenslan er góð, at vit nú enduliga vunnu ein dyst, har allar metingar vóru at vit longu høvdu tapt, men NSÌ liðið er sera væl fyri, og leikararnir prógvaðu í dag sítt virði, FANTASTISKT DREINGIR:
KOYR Á NSÌ


text:
Vinkonutúrur til Skálavíkar í vetur
Frálíka tilboði er galdandi hvønn fríggjadag og leygardag til og við 28. apríl 2018!
Kom ein túr til Skálavíkar við vinkonunum og hugnið tykkum saman í ein dag. Her fáa tit eitt gott kvøld, góðan mat og hugna í frálíkum umstøðum. Byrjað verður við einum góðum vælkomstdyrkki, og síðani eru grillsmátturnar klárar, kolið er kynt og roykurin ferðast úr grillsmáttunum - nú mangla bert tú og tínar vinkonur. Her fáa tit ein dygdargóðan Pluss grillpakka, sum tit grilla sjálvar. Sí innihald her.
Íroknað er ein nátt í familjukamari til 3-4 vinkonur við dupultsong og koyggjusong.
Vit hava eitt sera gott hugskot, um hvussu tykkara dagur kann leggjast tilrættis:
- Koma til Skálavíkar fríggjadag ella leygardag seinnapart. Sí ferðaætlan hjá Teistanum her.
- Vælkomstdrykkur í matstovuni.
- Hugni og góður matur í okkara frálíku grillsmáttum.
- Bílegg smáttu kl. 17.30 til 20.30 ella 21.00 til 00.00.
- Gerið tykkum dælt av heita uttandura pottinum, annaðhvørt áðrenn ella eftir døgurða.
- Barrin er opin
- Morgunmatur
- Kl. 10.00 morgunin eftir kekka tit út.
Heiti uttandura potturin er upplagdur til høvið. Prísur fyri allan pottin í ein tíma er kr. 250.
Vit hava avmarkað pláss, so tað ræður um at skunda tær at bíleggja.


text:
18. juli 2017Nr. 111
Kunngerð um góðkenning og treytir í sambandi við keyp av tænastum til heimatænastu, eldrarøkt o.a.
Við heimild í § 3, stk. 3 í løgtingslóg nr. 19 frá 7. apríl 2014 um heimatænastu, eldrarøkt v.m., verður ásett:
Allýsing
§ 1. Kommuna í hesi kunngerð er at skilja, sum:
1) kommunalt samstarv sbrt. løgtingslóg um kommunalt samstarv um heimatænastu, eldrarøkt o.a. ella
2) einstøk kommuna, sum umsitur heimatænastu, eldrarøkt o.a. sbrt. somu lóg.
Góðkenning av veitara
§ 2. Kommunurnar góðkenna veitara av tænastum. Umframt neyðug loyvi og góðkenningar frá øðrum myndugleikum, skal góðkenningin, í minsta lagi, fevna um:
1) innihaldið í tænastuni í mun til lógarásett krøv og tænastustøðið í kommununum,
2) fakliga dygd og
3) hølisviðurskifti.
§ 3. Viðurkend tænasta frá almennum myndugleikum krevur ikki góðkenning frá kommununum.
Treytir í sambandi við keyp av tænastum
§ 4. Áðrenn kommunurnar keypa tænastu frá privatum ella almennum veitara, skal skrivlig avtala gerast millum kommunurnar og tænastuveitaran.
Stk. 2. Avtalan skal í minsta lagi fevna um:
1) innihaldið í tænastuni,
2) treytir fyri tænastuni,
3) tíðarskeið,
4) gjaldstreytir og
5) uppsøgn og broyting av avtalu.
Gildiskoma
§ 5. Henda kunngerð kemur í gildi dagin eftir, at hon er kunngjørd.
Almannamálaráðið, 18. juli 2017
Eyðgunn Samuelsen (sign.)
landsstýrismaður
/ Eyðun Mohr Hansen (sign.)